qundao/data-zh-poetry huggingface dataset:
夏日病中即事
作者：马中锡
朝代：明
体裁：七言律诗

心如病酒萦飞絮，情似伤春对落花。茅屋睡残闻布谷，苇篱编就架菰瓜。客来具饭还烧笋，仆出分泉自煮茶。谁向山中饱谙此，笑人骑马候东华。
官庄道中
作者：马中锡
朝代：明
体裁：七言律诗

漠漠平沙野望宽，汉家小苑近长安。孤鸿堕日青山小，万里嘶风白草寒。远火隔村明候馆，惊尘如雾扑征鞍。长途不尽吟怀倦，始觉人间行路难。
居庸关
作者：马中锡
朝代：明
体裁：七言律诗

野色微茫日下舂，长陵西去是居庸。貔貅万灶关门戍，龙虎千年王气钟。地险不须劳北顾，时平端可笑东封。我来总为宣威德，令尹毋嗔著述慵。
山行限韵·其一
作者：马中锡
朝代：明
体裁：七言律诗

春风湖上杖藜行，水碧沙明眼界清。得句漫题萧寺壁，逢僧閒问远山名。莓苔有径俱人迹，花柳无村不鸟声。回首却惊归路晚，几时听鼓再离城。
山行限韵·其二
作者：马中锡
朝代：明
体裁：七言律诗

看花湖上得归迟，花满南枝共北枝。细雨酿寒才歇后，游丝堕地更飞时。酒香茅店人初到，春去园林鸟未知。不是红尘山路少，东风无力马前吹。
幽居
作者：马中锡
朝代：明
体裁：五言律诗

幽居人不到，抚景自流连。露重花垂地，风狂絮上天。莺声行酒曲，榆荚买春钱。只恐王维过，相疑是辋川。
得雨
作者：马中锡
朝代：明
体裁：五言律诗

晓风清枕簟，夜雨溢陂塘。庭草增新色，园花洗旧妆。酒尊凉更绿，书卷湿犹黄。谁道门前客，冲泥去路长。
德胜寺
作者：马中锡
朝代：明
体裁：七言律诗

山寺楼台带晚霞，从来车马不闻哗。青松树下盘陀石，绿水桥边踯躅花。老宿残经犹在案，前朝断础半沈沙。行人不解悲遗事，争向村中问酒家。
忆东郭别墅
作者：马中锡
朝代：明
体裁：七言律诗

别来水北原南圃，夜夜相思梦里行。曲径总教苔藓合，短墙应有蒺藜生。东风白昼闲花事，落日青林自鸟声。回首光阴易流转，不知身在凤皇城。
志梦进退韵
作者：马中锡
朝代：明
体裁：七言律诗

梦里分明见玉客，醒来依旧各西东。蓬莱水隔三千里，巫峡山迷十二重。花月依稀犹似昨，梨云落莫竟成空。不堪欹枕寻思处，肠断孤城一杵钟。
把都河堡
作者：马中锡
朝代：明
体裁：七言律诗

行台无事户多封，睡起支颐百念慵。风柳似为浑脱舞，雨花常带别离容。城围白屋高低住，帘卷青山远近重。日暮诗成吟未稳，一声忽送戍楼钟。
拟古·其一
作者：马中锡
朝代：明
体裁：古风

行乐秋水滨，萧萧木叶下。僮仆知我劳，凭肩健于马。归来憩柴门，返照射檐瓦。聊复一长歌，曲终和良寡。
拟古·其二
作者：马中锡
朝代：明
体裁：古风

寒鼓远声微，疏檐响秋雨。林空万叶残，一一委庭宇。独卧掩荆扉，沈疴久难愈。感之坐天明，所念非三釜。
挽邓廷曜编修父
作者：马中锡
朝代：明
体裁：七言律诗

门外闽山遮莫青，乌皮几在更谁凭。图书压架思玄晏，水竹移居失杜陵。墓石文章镌细字，影堂风雨暗孤灯。可怜东省西曹客，总为阿翁泪满膺。
早春半里桥散步
作者：马中锡
朝代：明
体裁：七言律诗

芳草连村柳蘸堤，横塘北去小桥西。浅黄乍泛鹅儿酒，嫩冷犹欺燕子泥。细雨有时沾袖湿，闲云无力度墙低。瀛南独客掀髯笑，一瞥风光直品题。
早春省中试笔
作者：马中锡
朝代：明
体裁：七言律诗

画廊帘幕卷东风，退食今朝又自公。向暖柳条才半绿，怯寒花朵未全红。朝衣正办江头酒，方药难医左耳聋。何日上章辞北阙，扁舟去趁陆龟蒙。
早春自述
作者：马中锡
朝代：明

杏花雨过柳花风，睡起凭阑酒正中。一碗午茶鏖醉北，半溪春水带愁东。泥香乳燕窥帘入，巢拙鸣鸠借树同。试问春光还几许，少年人病已成翁。
昌平道中作
作者：马中锡
朝代：明
体裁：七言律诗

款段遥遥去路长，东风吹雨湿衣裳。诸陵渐近山光紫，三月才临柳色黄。春事每先官事了，老年翻比少年狂。道旁翁仲如相识，笑我来多两鬓苍。
春怨
作者：马中锡
朝代：明
体裁：乐府曲辞

酒痕和泪点罗衣，掌上纤腰瘦一围。燕子不来犹卧病，半帘红雨送春归。
春词
作者：马中锡
朝代：明
体裁：古风

红梅花插银瓶小，紫降烟随金篆袅。病酒偎香起尚迟，流苏帐暖鸡催晓。是谁偷卷绣帘窥，庭院堆盐总不知。小立风前梳洗罢，笑团雪打绿衣儿。
晓发甘泉
作者：马中锡
朝代：明
体裁：七言律诗

肩舆清晓发甘泉，风雪遥连塞外天。野店客敲门问酒，土窑人隔水炊烟。山无草木还多石，地产毡裘不衣绵。试叩征夫前去路，戍鸦声里是延川。
晚渡咸阳
作者：马中锡
朝代：明

野色苍茫接渭川，白鸥飞尽水连天。僧归红叶林间寺，人唤斜阳渡口船。表里山河犹往日，变迁朝市已多年。渔翁看破兴亡事，独坐秋风钓石边。
暮春写怀和贯道韵
作者：马中锡
朝代：明
体裁：七言律诗

宫袍颜色半凋零，过尽东风坐小亭。燕子不来帘未卷，桃花乱落酒初醒。镜中短发三分白，门外西山十里青。无那官闲清昼永，呼儿赞取《楚辞》听。
有所思
作者：马中锡
朝代：明
体裁：五言律诗

想象当时貌，云鬟内样梳。鞋金描蛱蝶，领玉缀蟾蜍。浅黛春山远，娇姿艳杏初。而今成间阻，何处可通书。
柳树涧废城和壁间王威宁韵
作者：马中锡
朝代：明
体裁：七言律诗

野色苍茫带远岑，空城岁久白蒿侵。更无粉堞悲笳隐，惟有黄沙古道深。荒日昼眠人影绝，刚风西起塞云阴。题诗豪客今何处，牢落襟怀付短吟。
次敖静之九日言怀韵
作者：马中锡
朝代：明

骑马闻鸡有底忙，一秋憔悴沈东阳。身随杖竹空存节，鬓比篱花不耐霜。帝载八年纷奏绩，王师六月苦周章。何须更落西风帽，黄叶填门独举觞。
次韵《宿普利驿》
作者：马中锡
朝代：明
体裁：七言律诗

昨复题书问远人，天涯何处倚黄昏。玄都观里非前度，武德年中有谠言。琐闼漫思同出入，瘴乡深喜独生存。始知去在皆君赐，莫道南还不是恩。
泊南旺湖连日阻风
作者：马中锡
朝代：明
体裁：七言律诗

荒湾斜日舣扁舟，病眼逢春恰似秋。乡思如云俱北去，闲愁随水不东流。为惊旅梦憎黄鸟，未息尘机愧白鸥。明日谪仙祠下过，石尤风定一登楼。
浮图峪
作者：马中锡
朝代：明
体裁：七言律诗

关城楼橹出层云，独自凭高日又曛。易水遗墟燕太子，飞狐故道李将军。戍连朔漠兵威盛，山限幽并地势分。弭节怪来无一事，虞廷长夏奏《南薰》。
游西山
作者：马中锡
朝代：明
体裁：七言律诗

载酒追陪出凤城，村村风景足閒行。石田白鸟冲人起，茅屋青旗傍柳横。路向斜阳萧寺去，诗过流水小桥成。归来半醉黄昏后，马首山花弄月明。
王太史园亭同明仲洗马圭峰侍读西涯侍讲曰川修撰正夫提学小饮
作者：马中锡
朝代：明
体裁：七言律诗

再到王猷看竹亭，新梢无数入帘青。酒开上若斟琼液，门对青山列画屏。昼永阴云垂雨脚，树深幽鸟堕风翎。相逢莫漫谈曹事，恐惹花枝笑独醒。
画屏红梅花二首·其一
作者：马中锡
朝代：明
体裁：七言绝句

六出瑶花尚未开，纸屏先见一枝梅。惊回斗帐罗浮梦，恐是仙娥晕酒来。
画屏红梅花二首·其二
作者：马中锡
朝代：明
体裁：七言绝句

罗浮山下月昏黄，曾倚春风试淡妆。今夜画屏银烛冷，却啼红泪湿衣裳。
白瀑寺
作者：马中锡
朝代：明
体裁：七言律诗

白云深处万重山，寺在云山杳霭间。四壁丹青图海会，断碑文字记完颜。呗馀盘石僧初定，斋罢生台鸟未还。世上红尘应不到，正宜长日掩柴关。
省中覆和李汝弼韵
作者：马中锡
朝代：明
体裁：七言律诗

白首叨陪鹓鹭行，北窗争似傲羲皇。酒开春瓮愁仍醉，花落风帘梦亦香。夜雨溪声来枕近，夕阳山影到门长。自惭歧路迷归辙，犹戴朝簪直省廊。
秋夜不寐感而有作
作者：马中锡
朝代：明
体裁：七言律诗

白头搔短对残釭，寒鼓声沈月到窗。为客不逢牛渚谢，携妻欲学鹿门庞。愁凭酒破须频酌，病舆诗鏖未即降。却忆扁舟归去者，芦花今夜卧秋江。
秋日西园
作者：马中锡
朝代：明
体裁：七言律诗

散策西园一径幽，袖风巾雨足淹留。凫鹥塘浅蒹葭晚，蟋蟀篱疏薏苡秋。怪事谩劳书咄咄，别名还拟号休休。客来莫共谈机事，抱瓮先生已白头。
秋江独钓便面寄陈元溥
作者：马中锡
朝代：明
体裁：五言绝句

舴艋小于杯，鲈鱼肥似瓠。故人如可来，沽酒芦花渡。
立春后禁直
作者：马中锡
朝代：明
体裁：七言律诗

禁门深锁隔罘罳，吏散空阶鸟下迟。残雪未消鳷鹊观，暖风先到凤凰池。一官多暇文书静，十载无能鬓发衰。便合放舟江海去，岂应常恋好文时。
绝句二首·其一
作者：马中锡
朝代：明
体裁：五言绝句

春草碧连天，春莺始妒柳。行人归未能，且醉长安酒。
绝句二首·其二
作者：马中锡
朝代：明
体裁：五言绝句

寄语长亭柳，东风莫漫吹。黄金台下客，犹未有归期。
落花
作者：马中锡
朝代：明
体裁：七言律诗

枝枝狼藉画阑东，眼底秾华又属空。弱质可禁三月雨，香魂易断五更风。乍离芳树应思绿，欲点苍苔不惜红。一片无何终万点，曲江愁杀杜陵翁。
西庵
作者：马中锡
朝代：明
体裁：五言律诗

坐爱掸房静，来凭曲径通。豆花先雨白，柿叶未霜红。篱犬金丝小，林乌玉项同。犹嫌城市近，或有趁斋翁。
西掖晚归有感时事聊赋述短章用呈同志者
作者：马中锡
朝代：明

矮窗缺月照人寒，残雪留檐冻木干。衰信已凭双鬓寄，世缘聊作一枰看。斜封官好空批敕，神武门高未挂冠。误却登山与临水，十年骑马走长安。
访西庵有怀旧僧
作者：马中锡
朝代：明
体裁：七言律诗

门掩空林叩不应，西庵犹记旧寻僧。花深无路迂双履，苔滑逢桥仗一藤。风外吟髯吹短折，水边病骨照棱层。年来一鹤犹堪煮，何事支郎却养鹰。
谒元世祖庙
作者：马中锡
朝代：明
体裁：七言律诗

世祖祠堂带夕曛，碧苔年久暗碑文。蓟门此日瞻遗像，起辇何人识故坟。棹楔半存蒙古字，阴廊尚绘伯颜军。可怜树老无花发，白昼鸮鸣到夜分。
赋得荷叶露应教
作者：马中锡
朝代：明
体裁：七言律诗

花气侵晨湿画栏，池荷如洗翠团团。谁将天上金茎露，泻入波心碧玉盘。风动每愁炉汞走，雨馀应讶浦珠寒。十年曾作西垣客，此景亲从太液看。
过分水祠
作者：马中锡
朝代：明
体裁：七言律诗

此地残年又一经，掀篷垂柳正青青。云烟断处山光出，鸥鹭来时水气腥。市酒一旗风外袅，渔歌双桨月中听。同来谁道贞元客，万虑全灰两鬓星。
过弘法寺诗
作者：马中锡
朝代：明
体裁：五言律诗

白发吴僧健，谭空坐讲堂。留人多啜茗，供佛祗焚香。日落鸦争树，天寒鹤共房。嗟予行役倦，风雨欲连床。
过怀安废城
作者：马中锡
朝代：明
体裁：五言律诗

古城多年废，牛羊散碧芜。水声南入汉，山势北连胡。士马乘秋简，旌麾向晓徂。所希边报静，麟阁未须图。
述怀和敖静之韵
作者：马中锡
朝代：明

几年骑马走黄尘，富贵邯郸一欠伸。世上鸡虫无了日，山中猿鹤已嗔人。文园卧病思封禅，宣室求贤问鬼神。读罢古书长太息，小檐花落又残春。
追和振之山行过广善寺
作者：马中锡
朝代：明
体裁：七言律诗

寺僻林幽石径赊，案头经卷是《楞伽》。犬闻长昼眠芳草，僧背斜阳扫落花。一幔隔村题酒店，乱罾临水晒渔家。偶来竹院留诗在，香积厨人为具茶。
送冀文华郎中弟文绪偕其侄还淮南
作者：马中锡
朝代：明
体裁：五言律诗

为客异南国，还家下北州。大冯才共被，小阮又同舟。回首莺花暮，惊心兔麦秋。可堪图画里，池草重添愁。
送毕秀才还安东
作者：马中锡
朝代：明
体裁：七言律诗

绿树阴浓梅子黄，南风一棹返江乡。马因送客临清渚，鸟似留人语夕阳。此日不须歌折柳，他年还拟看穿杨。到家故旧如相问，莫说从游马季常。
送王生南归
作者：马中锡
朝代：明
体裁：七言律诗

都市杨花扑酒杯，送君迢递去天台。应怜青史何蕃传，故下黄金郭隗台。风软林莺当路啭，日高樯燕领潮回。今宵那是相思处，人倚南楼月欲来。
送青县刘明府
作者：马中锡
朝代：明

早春飞舄觐瑶京，又向都亭折柳行。天上已沾新岁宠，马头还问旧行程。到官桃李花初暖，在路风烟晓正晴。此别相逢定何日，依依云树独关情。
闺怨
作者：马中锡
朝代：明
体裁：七言律诗

羞把高楼玉笛吹，玉人心不似当时。归期屡负金钱卜，别恨虚劳锦字诗。醒后酒痕犹的历，病中花事已离披。口脂面药无消息，纨扇秋风冷汉姬。
陈千户庄上即事
作者：马中锡
朝代：明
体裁：七言律诗

仿佛裴家绿野堂，柴门茅屋竹床方。近檐云宿林花润，隔坞风来水稻香。白鸟度山秋欲瞑，紫骝驮醉路偏长。相遇此地年来几，回首人间吏事忙。
题戴文进送别图
作者：马中锡
朝代：明
体裁：七言绝句

白云红树路悠悠，三两行人古渡头。一向江南一江北，不知何地著离愁。
题画雪景
作者：马中锡
朝代：明
体裁：七言绝句

山人住向水云乡，一夜雪深三尺强。已办青钱沽酒到，小舟仍唤打鱼郎。
高桥题河西道壁
作者：马中锡
朝代：明
体裁：五言律诗

塞垣风景恶，况属杪秋时。野阔人行少，沙深马去迟。狂飙鸣独树，寒烧入荒陂。试问晨征者，忧来鬓几丝。
伏枕
作者：马之骏
朝代：明
体裁：七言律诗

伏枕梅檐过柳衙，北湖又复负荷花。门因谢客全无籍，身欲称僧尚有家。七尺向拚同草木，三生知久痼烟霞。馀年倘遂幽栖志，剩我清湍旧钓槎。
刘将军歌送勋甫帅师援辽
作者：马之骏
朝代：明

己未东天五星斗，辽海波腥土花臭。
时闻邻火泣黄昏，坐见狼烽欺白昼。
天子甘泉移日曛，金符十道飞纷纭。
山西燕颔自有种，邺下黄须故不群，南阳趣起刘将军。
将军昔罢楼烦戍，击鲜卧接糟床注。
氍毹遮火夜徵歌，不律吞虹朝选句。
瓜田自识故侯名，猎骑不干醉尉怒。
昨者对扬休命时，小人敢以有母辞。
解装尽供食客费，破产宁问家人饥。
良家六郡喜驰突，猛若怒彪健于鹘。
令严真可试宫姬，智捷何妨师厩卒。
将军许国惟一身，出则我后归吾亲。
炯炯血丹自知己，悠悠文墨夫何人。
是时火龙行空烧赤鳞，？金浴铁无纤尘。
匣中双钩萍叶紫，枪尖六月梨花新。
彼奴作逆将亡矣，今之汪夏裴闻喜，将军勉效西平子。
直须雪夜击鹜鹅，莫遣青天乱蜂蚁。
不见军需竭地征，中原鞭挞无停声。
援师南来更蹂践，儿啼女哭逃柴荆。
即兹人心厌戈戟，可知天意销欃枪。
嵒鹊衣冠万国会，麒麟图画千秋名。
酌君叵罗君起舞，《朱鹭》振振在铙鼓。
高歌飞作《出塞》曲，别泪弹为洗兵雨。
牙旗鹊印何可夸，莱衣要裂宫锦花。
归来长跽告寿母，如渑之水添流霞。
封侯岂必在年少，乌足羡哉邓中华。
北留寺
作者：马之骏
朝代：明
体裁：五言律诗

宛在风光里，悠然水木间。屡寻沿岸寺，稍见著城山。忏佛难除懒，逢僧即共閒。淹留无不可，拚与暮鸦还。
十方禅院
作者：马之骏
朝代：明
体裁：五言律诗

何处堪消夏，非山即水乡。树深浑欲暝，花近反无香。欲晚波难绿，迎秋木渐苍。市哗原未远，烟景乃微茫。
宣和玉磬歌为祠山道士作
作者：马之骏
朝代：明
体裁：古风

瑶昆出水水寒腻，昆吾刻作宣和字。哀音射波龙子啼，如诉东京梦华事。殿前衮衣方羽衣，翠斿黼座丹碧辉。灵素大言请群后，三山鸾鹤同鸡飞。此时宫悬俄一叩，洞庭地窄钧天漏。烟尘马湩捲地腥，不上血斑上土绣。玉质至脆石至坚，物理坚脆为寿年。崚嶒艮岳尽奇石，销锋饮镞成飞烟。古冰莹然反长久，似出宫姬配非偶。垢衫皴腕强提携，忆著安妃玉奴手。苍梧花鸟悲暮云，南枝兼失冬青坟。空山猿哭斑狸卧，时复一声裂烟破。
宣和玉磬歌为祠山道士作
作者：马之骏
朝代：明

瑶昆出水水寒腻，昆吾刻作宣和字。
哀音射波龙子啼，如诉东京梦华事。
殿前衮衣方羽衣，翠游黼座丹碧辉。
灵素大言请群后，三山鸾鹤同鸡飞。
此时宫悬俄一叩，洞庭地窄钧天漏。
胡尘马湩卷地腥，不上血斑上土绣。
玉质至脆石至坚，物理坚脆为寿年。
崚嶒艮岳尽奇石，销烽饮镞成飞烟。
古冰莹然反长久，似出宫姬配非偶。
垢衫皴腕强提携，忆著安妃玉奴手。
苍梧花鸟悲暮云，南枝兼失冬青坟。
空山猿哭斑狸卧，时复一声裂烟破。
快游歌寄汪一甫
作者：马之骏
朝代：明

医无山头角满耳，十万健儿密于蚁。
猛气皆思斫建州，铁马嘶风大旗底。
幕府朝开剑如水，上将逡巡护军靡。
其间侧注者谁氏？雄釂高谈称弟子。
书生清骨如断冰，夜看磷青晓烽紫。
边声无地著伊吾，五岳突从壮心起。
快哉汪生游如此！归来一枕清淮流，丽竖弹筝翠眉喜。
《前溪》误按《出塞》曲，醉眼犹瞋叛臣李。
万事反覆难具陈，残虏未灭诚足耻。
国士谁扬司隶畐，朝廷傥抚云中髀。
生平早向长安垆，荆高千年气不死。
悲崔行
作者：马之骏
朝代：明

我所悲兮崔大夫，面棱紫石黄虬须。
高谈管葛卑孙吴，星躔风角职方图。
黄衣赤伏怪且迂，佃猎百氏收膏腴。
风云少日乘双凫，暖覆百里犹纤繻。
仁心侃侃辅以愚，薤无一本桑千株。
彼豪睥睨当津涂，乃绊骐骥笯鹓雏。
稍迁搜粟司釜区，皭然清冰双玉壶。
是时四海方覆盂，洛阳危涕同蛟珠。
夜占灵气望紫枢，眉忧耳语时嗟吁。
严风摧树啼慈乌，麻衣葛屦还旧庐。
无何赤羽传狂奴，羵牙蝇血噆吾肤。
尚书尺一征东趋，章以绣豸握银菟。
金鞍偏坐臂两弧，直欲挺剑吞伊吾。
谁司斧斨厄运徂，小智窃舞刚且疏。
乃揖盗贼撤其郛，吾谋不用空睢盱。
叛人攘臂胡马驱，回看赤焰飞通衢。
臣力竭矣志不渝，仍冠貂蝉腰鱼符。
报陛下身那可污，尺组自举气不苏。
阴风冤血交模糊，同时亦有何公俱。
井花荧荧沉姣姝，雎阳巡远双厉呼。
下视丸土腥驼酥，事闻天子嘉忠谟。
太常竹帛太史书，太祝清庙陈笙竽。
招魂何地迎头颅，青冥八柱扶孤躯。
公神为龙不为蜺，左右请帝亟行诛。
云旗风马光有无，奴虽游釜才须臾。
携具邀诸子重过东村别业六首
作者：马之骏
朝代：明

分火疏篱外，闻鸡曲巷中。
烟云如恋主，田舍得称翁。
林止留槐绿，霜将酿柿红。
前期俄匝月，惆怅岁时空。¤
携具邀诸子重过东村别业六首
作者：马之骏
朝代：明

地隔三家市，天私半日晴。
桔槔缘壁挂，袯傍堤行。
里妇惊歌管，田奴窃酒铛。
每来宾主熟，野席不劳争。¤
携具邀诸子重过东村别业六首
作者：马之骏
朝代：明

野色寒非昨，林容洗倍新。
鸠呼憎后验，犬卧减初嗔。
墨尚明题壁，香犹记吐茵。
墙头堪过酒，杯竭问西邻。¤
珠泉
作者：马之骏
朝代：明
体裁：古风

四山奔奔峭，有泉洌其坎。潜蚌非一源，欲掇不可揽。空岩匣作镜，细草绿成毯。浮阳上郁蒸，颓照人愁惨。靡靡戏藻活，的的金沙糁。鳞介各生成，巨细自相啖。琴樽寄幽讨，亭桥架澄澹。岸植滋琅玕，础影倒菡萏。静堪通智慧，莹取析肝胆。徙倚生群阴，俯仰辏诸感。月怯宿禽堕，风疑林兽喊。车马尚劳劳，将发更周览。
秋日草桥作
作者：马之骏
朝代：明
体裁：五言律诗

白屋村村度，青帘面面迎。野溪残雨入，侧树早阴生。梨枣过桥色，鸡豚近市声。未论丘与壑，出郭已多情。
聊园晚步
作者：马之骏
朝代：明
体裁：五言律诗

问病过邻舍，乘閒葺旧篱。牛知自归路，鸟乱欲栖时。暮景不堪驻，孤怀谁与期。畦丁报寒早，催护隔年枝。
聊园晚步二首
作者：马之骏
朝代：明

关即深壑掩，整履复柴门。
残水到桥折，孤亭依堞昏。
乾坤争朔气，庐井错高原。
荏苒看如此，宁容久灌园。
聊园晚步二首
作者：马之骏
朝代：明

问病过邻舍，乘闲葺旧篱。
牛知自归路，鸟乱欲栖时。
暮景不堪驻，孤怀谁与期。
畦丁报寒早，催护隔年枝。¤
送刘四
作者：马之骏
朝代：明

别酒呼还辍，欷歔百感俱。
两年何事隔，明日此身孤。
秋水残城郭，清霜点驿途。
故乡归总好，高会复能无。
登云门山
作者：马之骥
朝代：明
体裁：七言律诗

云门危削势峥嵘，一窍何年凿五丁。环向千峰围翠幄，回看双阙出金城。霞飞神女台前落，露滴仙人掌上擎。欲报山灵无丽句，徘徊漫自赋西京。
咏毕氏节妇
作者：马仕彪
朝代：明

忍听遗言事后人，从教鸾镜锁埃尘。香魂暗逐黄泉客，老泪重伤白发亲。千古高风惊薄俗，两行信史在词臣。当时若得为男子，事主临危肯顾身。
中秋
作者：马任远
朝代：明
体裁：七言律诗

斗酒持螯漏几更，西风妒月片云生。氤氲不尽来还去，点缀无端暗复明。乍见馀光分翠竹，尚留微影落金觥。谁家唱出关山调，徙倚胡床听远声。
同胡滏阳咏报国寺松分来字
作者：马任远
朝代：明
体裁：七言律诗

古木扶疏梵刹栽，慈云引鹤自飞回。十围老干凌霄起，半亩浓阴匝地开。影带岚光过柰苑，烟笼翠盖映莲台。风生白日龙鳞动，万壑涛声树杪来。
夜过乱石滩
作者：马任远
朝代：明
体裁：古风

星散江犹暝，轻舟过乱石。水石若相争，滩头声湱湱。石齿列虎牙，水花散琼液。飞瀑照夜光，不辨江中夕。帆影随波回，去石不盈尺。几入阳侯宫，过此寻岸泊。水际映沙明，一望连天碧。
山村
作者：马任远
朝代：明
体裁：五言律诗

万壑鸣湍籁，孤村绕断津。墙花依蔓草，林鸟狎耕人。凿石皆篱舍，诛茅半棘榛。山家三五辈，烟景共相亲。
怀白砺甫
作者：马任远
朝代：明
体裁：七言律诗

荏苒缁尘不可留，逢人到处问江州。夷门知尔同谁过，燕市怜余尚独游。风雨乍晴残月照，琴尊久冷暮云浮。蹉跎空作还乡梦，蛩韵砧声一夜秋。
抵苏州
作者：马任远
朝代：明
体裁：七言绝句

酒醒梦断旅帆孤，远岸晴波戏浴凫。桥过横塘闻犬吠，绿杨影里是姑苏。
晚渡淮河
作者：马任远
朝代：明
体裁：古风

夕景散濠梁，周回淮水外。方之大江滨，渺尔一衣带。波涛起其中，于焉亦气槩。沙明月在湖，树静风生濑。忆昔漆园公，观澜心自快。鱼水本忘情，远人欣所爱。我来一苇渡，浮云惊世代。乐意付水滨，徒兹发感慨。鸥鹭各呈声，荇藻争作态。万虑俱东流，萧然鸣天籁。
秋思
作者：马任远
朝代：明
体裁：五言律诗

旅情惟自解，官况可谁知。寂寞砧敲夜，凄凉叶落时。露寒蛩韵促，风冷雁行迟。目断云山外，乡关有梦思。
秋日閒居
作者：马任远
朝代：明
体裁：五言律诗

濯水清花面，烹茶浣酒容。霜残辞树叶，寒逼入床蛩。飞鸟穿云破，晴烟拟雾浓。孤筇返照里，随意数山峰。
过石固山
作者：马任远
朝代：明
体裁：五言律诗

侧岭排青嶂，层岩锁翠微。野狐冲马立，饥鸟傍人飞。木影初移杖，云根半护衣。相看殊不极，落日澹馀晖。
王雎
作者：马元震
朝代：明

洲上看飞鸟，和鸣声应长。有时同啑藻，若个耦栖梁。一步一相顾，深情深自藏。神妃曾记曲，不比野鸳鸯。
苍雪崖
作者：马元震
朝代：明

禺阳一别十馀年，兴废时闻九度迁。孰有改观穷壮丽，如君搜剔尽幽玄。飞泉转涧疑无地，越刹穿林别有天。历览遍题知不负，定教崖石扫云烟。
送孟骧世词盟
作者：马元震
朝代：明

入洛才名薄碧霄，轻舠往复趁寒潮。秋风江色牵情远，谁道神仙不可招。
上巳王邑侯招集水帘亭分赋
作者：马光龙
朝代：明
体裁：古风

春迟韶光媚，清朗是日逢。山行宛图画，修禊永和同。寻幽陟盘磴，石室开崆峒。华檐隐云雾，鳞瓦摩苍穹。依峰环峭壁，十柱夺天工。冽泉经其下，昼夜流淙淙。玉乳喷山骨，琼浆洒林丛。清飙时澹荡，明珠满碧空。疑自沧海上，移来水晶宫。胜事王右军，杖履生春风。指顾启群英，廓然如发蒙。我亦钝汉者，倾聆心不蓬。因之觉众妙，睇目浩无穷。
上巳王邑侯招集水帘亭分赋
作者：马光龙
朝代：明

春迟韶光媚，清朗是日逢。山行宛图画，修褉永和同。寻幽陟盘磴，石室开崆峒。华檐隐云雾，鳞瓦摩苍穹。依峰环峭壁，十柱夺天工。冽泉经其下，昼夜流淙淙。玉乳喷山骨，琼浆洒林丛。清飙时澹荡，明珠满碧空。疑自沧海上，移来水晶宫。胜事王右军，杖履生春风。指顾启群英，廓然如发蒙。我亦钝汉者，倾聆心不蓬。因之觉众妙，睇目浩无穷。
游治平寺有感
作者：马光龙
朝代：明

披葺蹑屐度林丘，烟雨空濛蜃气流。桃洞通源疑汉魏，竹林长啸愧嵇刘。满洲芳草巢飞鹭，数叶渔舠傍狎鸥。倏忽晴阴舒卷际，沧桑不尽古今愁。
石井岩
作者：马光龙
朝代：明

古刹开峰顶，庭宽不觉巍。江流回练曲，野稻露青肥。近海风偏响，深秋雨渐微。午钟僧饭熟，寒色欲侵衣。
精忠庙
作者：马出汧
朝代：明
体裁：五言律诗

王业媮江左，谁将问北征。祸因百战胜，忠并一门倾。祠庙仍枌社，烝尝非梓情。钱塘流血冷，何日怒涛平。
题湖亭
作者：马千乘
朝代：明
体裁：五言律诗

此亭堪极目，萧瑟起幽思。帆路行平水，云阴上钓丝。九枝凝一碧，连岫画秋眉。凭对曲阑霁，凉风吹杖藜。
咏黄华东杨尹平桥
作者：马卿
朝代：明
体裁：七言律诗

黄华西望碧参差，咫尺仙家世未知。今古几人游绝景，山川此日待名时。长官清暇能登玩，病叟疏慵强步随。只欲穷源蹑霄汉，回看瀑布若丝垂。
挂镜台
作者：马卿
朝代：明
体裁：七言绝句

亭亭石笋插青天，月到西山一镜悬。仙子妆成笙鹤去，佩环留响作飞泉。
游桃源
作者：马卿
朝代：明
体裁：古风

曾游武陵溪，更入天台路。山水自人间，仙源在何处。洞天福地满齐州，远逢真境翻为误。太行西南天上来，龙蟠虎踞何崔巍。划然中断敞岩壑，山盘谷转水潆洄。翠壁丹崖竞参错，白云青霭相徘徊。世传亦是桃源境，沿涧春花万树开。谷口孤村一径通，数家颇似秦人风。高阁映山芳树绿，柴门流水落花红。杖藜散步清溪涘，松柏苍苍石齿齿。泼墨池边石乳横，花果岩头洞门启。安知不有神仙居，久绝尘心非二士。寻真未遇岂空还，拟结衡茅学炼丹。道成笙鹤青云去，留得桃花与世看。
磐石
作者：马卿
朝代：明
体裁：七言绝句

云外层岩起赤城，峡中流水佩环声。天开碧石平如掌，好与安期一对枰。
答王处士黄华咏
作者：马卿
朝代：明
体裁：七言律诗

传闻王子洞天回，胜景非遥怅未陪。尘迹无端惭我老，山灵有意待君来。银河泻作垂帘瀑，玉笋抽成挂镜台。肯共秋深莲社约，登临重和谪仙才。
雪中登太行
作者：马卿
朝代：明
体裁：古风

我行虽苦寒，清旷得奇瞩。元冥肃时令，天地为歊郁。丰隆布同云，奔命役滕六。孤阳破群阴，结霰洒琼粟。轻花剪吴绡，细屑琢荆璞。飞舞满遥空，缤纷照流目。虚白生夜光，山川幻成玉。晓起眄六合，神爽清彻骨。金碧失太行，初讶白云覆。又疑海天风，跋浪巨鳌逐。延伫见棱皱，想像辨岩谷。群峰谁为削，粉箨插霄矗。王程不可稽，仆夫已脂毂。朔吹烈冲裘，流澌冱凝辐。侵晨发孤城，薄午方及麓。虽知历险折，叱御驱且速。鸟道指微茫，羊肠转岖曲。响咽幽泉冻，影翻孤鸟没。黄开忍冬花，翠起向阳竹。恍如琼圃游，潇洒绝尘俗。天高仰层岑，地迥回平陆。登陟诚恐劳，进步肯龌龊。极力跻山椒，岩岫互突兀。风景又改观，变态难备录。飞瀑垂珠帘，巨阜抗银屋。悬崖挂冰著，百尺矛鋋鋈。冒石羊初化，点松鹭群宿。萝垂旆悠扬，林立戟森簇。绝壁间浮清，温潭故溶绿。何当觅素练，画此横天幅。阳阿一小溪，霞觞泛醽醁。顿尔发冲和，阴寒渐消伏。忽忘严凝候，万宇融春育。回看向所经，百状已在足。前期谅无远，自觉不容缩。凌空若步虚，缥缈俯鸾鹄。危梯造云日，御风蹑仙躅。崇绝宛可攀，至近愈难蹴。倏然上峨巍，表立傍亭毒。寰宇净冰壶，洞房寒月窟。元黄露圆方，卷勺记岳渎。茫茫但一气，九州等枰局。群动相代谢，大造时往复。万古竞浮名，谁解返元朴。未能遗苍生，饥冻几颦蹙。三白呈上瑞，且慰卜丰熟。我愿叩天阍，四海调玉烛。举首谢虚皇，清界澹无欲。众妙不可象，至趣心知独。相携姑射子，偕仲骑白鹿。长与太素邻，冲然超万物。
黄华上境
作者：马卿
朝代：明
体裁：七言绝句

层岩矗矗叠晴空，乱挂淙流古木风。石磴入云峰势转，参差台殿隐仙宫。
黄华下境
作者：马卿
朝代：明
体裁：七言绝句

寻幽数里入云峰，寂寂烟霞更几重。流水桃花人世隔，不知何处忽闻钟。
黄华水边小圃
作者：马卿
朝代：明
体裁：七言绝句

数畦蔬圃傍苔矶，绿树清风坐翠微。閒笑弃瓢兼抱瓮，何须违俗是忘机。
题横山
作者：马叔山
朝代：明
体裁：七言律诗

十里松声捲翠涛，风威飒飒著吟袍。泉通嵌窦僧厨近，路凿层崖佛屋高。便欲幽栖同老鹤，恍疑异境踏灵鳌。山灵笑我尘凡客，白首驱驰不厌劳。
游逍遥岩
作者：马叔康
朝代：明

登岩至顶若天齐，观尽人间高与低。叠叠好花千树锦，重重瑶石一云梯。浩歌有恐星辰动，细语还惊鸟雀啼。顷刻拈来信手句，万年不断此留题。
净业寺赏荷花
作者：马嘉松
朝代：明
体裁：五言律诗

古树生凉好，轻舟趁晚停。临池横绮席，垂幔覆花亭。黯黯杯浮白，离离屐碍青。鸟归催客去，暮气湿前汀。
莫春杂感和郭皋旭韵
作者：马嘉植
朝代：明
体裁：七言律诗

旧客新诗长啸开，年年修禊笛声哀。几番桃浪伤流水，七里江滩吊古台。白昼风霾山鬼立，黄昏月淡杜鹃来。一杯何处浇春恨，摇落东风意久灰。
赠东湖钓隐
作者：马嘉植
朝代：明
体裁：七言律诗

乾坤多垒洗浮丘，犹有东湖枕上流。金箧何人探岱岳，玉函到处问沧洲。山青携得随芒履，眼白曾看向贵游。莫道桐江正萧瑟，客星摇落钓矶头。
叔轮舍观音首兜颂言以纪之
作者：马嘉祯
朝代：明
体裁：七言律诗

兜罗称号从观音，佩服嘉名旨义深。智运低眉缝玉线，慈敷垂手渡金针。外看玄地有花色，内结白绵无染心。领取此中妙相足，多君挟纩被寒林。
访隐者
作者：马嘉祯
朝代：明
体裁：七言绝句

樵子相逢不问名，指予山上白云生。此中闻有茅庵在，清磬一声山鸟鸣。
春日泛湖忆旧
作者：马圭
朝代：明

自昔湖山罗绮春，客中君喜及花辰。开尊向午催开舫，问水临沙拜问人。踏遍莎痕还碧嫩，眠馀柳色转清新。独怜车马多非故，歌舞依然十里尘。一只兰舟几日湖，同心暗结事难图。比来西子应无主，何处罗敷自有夫。沙暖燕归春阁早，醉馀人别暮桥孤。年年只解看花到，草色今朝独吊苏。春风堤柳碧初齐，不异芳游若异蹊。屟响空郎书舍里，泪痕渍姊墓田西。琵琶旧曲难为听，壶缶新醪自在携。但见青骢偏入感，可知日懒踏花堤。若个钗行忆昔招，曲池阡水渐萧萧。浪翻金锦犹馀丽，花落胭脂尚带娇。绮席已更莲叶舸，彩绳又挂绿杨桥。相逢此后欣非晚，荡桨从君不记朝。
春日泛湖忆旧·其一
作者：马圭
朝代：明

自昔湖山罗绮春，客中君喜及花辰。开尊向午催开舫，问水临沙拜问人。踏遍莎痕还碧嫩，眠馀柳色转清新。独怜车马多非故，歌舞依然十里尘。
春日泛湖忆旧·其三
作者：马圭
朝代：明

春风堤柳碧初齐，不异芳游若异蹊。屟响空郎书舍里，泪痕渍姊墓田西。琵琶旧曲难为听，壶缶新醪自在携。但见青骢偏入感，可知日懒踏花堤。
春日泛湖忆旧·其二
作者：马圭
朝代：明

一只兰舟几日湖，同心暗结事难图。比来西子应无主，何处罗敷自有夫。沙暖燕归春阁早，醉馀人别暮桥孤。年年只解看花到，草色今朝独吊苏。
春日泛湖忆旧·其四
作者：马圭
朝代：明

若个钗行忆昔招，曲池阡水渐萧萧。浪翻金锦犹馀丽，花落胭脂尚带娇。绮席已更莲叶舸，彩绳又挂绿杨桥。相逢此后欣非晚，荡桨从君不记朝。
苦雨
作者：马坤
朝代：明
体裁：七言律诗

南国春来不肯晴，阴云接地暗山城。翻风何事鹳双下，唤雨忽闻鸠一鸣。处处蚕饥吴地妾，床床屋漏杜陵生。莺花三月空无赖，独掩柴门对短檠。
凤凰台上忆吹箫
作者：马如玉
朝代：明

清夜无眠，湘帘不卷，潇潇雨打蕉窗。听秋声几点，滴碎秋肠。望断天涯芳讯，人寂寞、偏觉更长。灯花落，枕屏斜倚，睡鸭销香。思量。旧欢团扇，只等闲抛却，尘冷兰房。数楼头征雁，影去潇湘。隔院吹来玉笛，声幽咽、渐入伊凉。桐叶响，金风阵阵，寒透罗裳。
斗草
作者：马如玉
朝代：明

撷翠游芳陌，搴英度翠池。戏争人胜负，惊散蝶雄雌。莫折忘忧草，偏怜蠲忿枝。缤纷宁健羡，终委道旁泥。
烛花
作者：马如玉
朝代：明

银烛透银帘，兰房瑞色融。丹葩应妒月，紫烬却愁风。杯映珠还浦，光流星度空。无香辜恋蝶，有焰引飞虫。
茅山道中送邢使君之西湖
作者：马如玉
朝代：明

郎趁仙槎趁晚风，妾乘油壁入云中。寻常一样天边月，临水登山望不同。
蹴鞠
作者：马如玉
朝代：明

腰支袅袅力微微，滚滚红尘拂羽衣。掩月鬓边星独坠，石榴裙底凤双飞。
过马十娘墓
作者：马如玉
朝代：明

南国容华谢，西陵松柏蕃。妍媸终有尽，修短复何言。舞态翔归鹤，歌声哽夜猿。伤情同伴女，时一吊高原。花月人千古，乾坤土一抔。霜疑铅粉剩，苔认翠钿留。孤冢埋幽恨，寒烟怆暮愁。相看怜病骨，清泪洒松楸。
过马十娘墓·其一
作者：马如玉
朝代：明

南国容华谢，西陵松柏蕃。妍媸终有尽，修短复何言。舞态翔归鹤，歌声哽夜猿。伤情同伴女，时一吊高原。
过马十娘墓·其二
作者：马如玉
朝代：明

花月人千古，乾坤土一抔。霜疑铅粉剩，苔认翠钿留。孤冢埋幽恨，寒烟怆暮愁。相看怜病骨，清泪洒松楸。
饮雨花台赋落叶
作者：马如玉
朝代：明

登眺台千尺，论心酒一尊。青霜侵树杪，丹叶舞江村。逐浪同浮梗，随风欲断魂。荣枯何足叹，此日幸归根。
华楼
作者：马存仁
朝代：明
体裁：七言绝句

惟爱山家坐小亭，檐隈野竹送秋声。苔封诗句无人识，止听黄冠说姓名。
奉和诸社长小园看牡丹枉赠之作
作者：马守真
朝代：明

露滋绣萼弄轻寒，把酒同君带笑看。忆昔汉宫人去远，阿谁今倚玉阑干。春风帘幕赛花神，别后相思入梦频。楼阁新成花欲语，梦中谁是画眉人。
奉和诸社长小园看牡丹枉赠之作·其一
作者：马守真
朝代：明

露滋绣萼弄轻寒，把酒同君带笑看。忆昔汉宫人去远，阿谁今倚玉阑干。
奉和诸社长小园看牡丹枉赠之作·其二
作者：马守真
朝代：明

春风帘幕赛花神，别后相思入梦频。楼阁新成花欲语，梦中谁是画眉人。
赋得自君之出矣
作者：马守真
朝代：明

自君之出矣，怕听侍儿歌。歌入离人耳，青衫泪点多。自君之出矣，不共举琼卮。酒是消愁物，能消几个时？
赋得自君之出矣·其二
作者：马守真
朝代：明

自君之出矣，不共举琼卮。酒是消愁物，能消几个时？
鹦鹉
作者：马守真
朝代：明

永日看鹦鹉，金笼寄此生。翠翎工刷羽，朱咮善含声。陇树归还远，吴音教乍成。雪衣吾惜汝，长此伴闺情。
蝶恋花·天香馆寄陈湖山
作者：马守贞
朝代：明

阵阵东风花作雨，人在高楼，绿水斜阳暮。芳草垂杨新燕羽，湘烟剪破来时路。肠断萧郎纸上句，深院啼莺，撩乱春情绪。一点幽怀谁共语，红绒绣上罗裙去。
白沙先生应辟赴京送别
作者：马广生
朝代：明

莫怪悲歌起钓矶，江湖廊庙两相违。苍生喜看蒲轮至，白马宁知水石非。畎亩若无伊尹志，尘埃那上老莱衣。一尊就醉江门道，万里兰桡欲别时。
赤乌碑
作者：马弓
朝代：明

江势今从别处回，断碑无复旧崔嵬。要知三国当时事，须信重玄此日开。冻折龟趺春作梦，烂侵鱼腹夜生哀。鸾停鹄峙何由见，除是波神许载来。
陈桧
作者：马弓
朝代：明

古本凌空百尺过，根盘如石铁为柯。浓阴不碍金莲座，虚籁犹传玉树歌。倦客解衣频徙倚，老禅卓锡定摩挲。云门寺里梁朝柏，身上苔痕想更多。
永清遇雨
作者：马录
朝代：明
体裁：五言律诗

白日永清雨，移时不肯休。风雷当槛落，河汉近城流。牛马谁堪辨，蛟龙恐亦愁。西归途路失，何处问孤舟。
渡淮
作者：马录
朝代：明
体裁：五言律诗

淮水深秋浅，中流不见滩。岸峰过雨碧，沙树著霜丹。一日程初晚，孤舟兴未阑。南通江汉迥，应识禹功宽。
玉田道中苦雨诗
作者：马录
朝代：明
体裁：五言律诗

九夏无晴日，那堪秋更阴。树边山雨黑，天际塞云深。归鸟孤村夕，征人万里心。驱驰成底事，衰晚二毛侵。
霸州城行
作者：马录
朝代：明
体裁：古风

霸州城外水绕墙，霸州城头戍卒强。四门高楼烟雾绕，萦回十里多垂杨。去年豺虎满天地，此城南北皆战场。至今落日照白骨，血沾野草犹淋浪。当时别县人皆走，此城之人苦相守。五马使君身姓王，募招壮士犒牛酒。遂令万夫同一心，弯弓骂贼不绝口。固安与霸为邻县，此事分明眼中见。乃知设险可守邦，区区省费非民便。
蜀山图
作者：马德华
朝代：明
体裁：七言律诗

翠壁苍崖峭入天，雨馀芳草带春烟。锦江东去夔门险，剑阁西来鸟道悬。丞相旧图砂碛里，文翁遗庙夕阳前。回看匹马经行处，似有猿声到耳边。
题浚州八景诗 其一 伾山晓月
作者：马德华
朝代：明
体裁：古风

蒲牢振东林，明月坠西岭。清涵玉镜明，光动金波影。岩扃岚气深，石像苔花冷。目送伾山云，扶桑散初景。
题浚州八景诗 其三 玉虚仙迹
作者：马德华
朝代：明
体裁：古风

鬼工凿岩翠，洞辟神仙区。玉女云中下，飘然曳霞裾。飙轮逐流电，遗迹成丘墟。至今明月夕，箫声落寒虚。
题浚州八景诗 其二 岁寒双秀
作者：马德华
朝代：明
体裁：古风

苍松出石罅，双耸如蟠虬。声寒半天雨，影落千岩秋。鸾鹤巢树杪，茯苓产林幽。颓龄果可制，吾将访浮丘。
题浚州八景诗 其四 淇门飞雪
作者：马德华
朝代：明
体裁：古风

淇水日夜流，沙堆积晴雪。飞屑满汀洲，凝辉照溟渤。寒通剡曲风，白映天上月。对景忆山阴，停舟叹清绝。
曹园宴集
作者：马德沣
朝代：明
体裁：五言律诗

名园成胜引，画榼出疏篱。不厌杯频劝，何妨席屡移。暮烟停客棹，宿雨亚花枝。兴剧忘归去，娑拖月上时。
赠吴怀耕
作者：马德沣
朝代：明
体裁：五言律诗

抱膝吟梁父，秋风入袖微。閒鸥浮竹涧，疏雨湿烟扉。宦薄貂长敝，名高客未稀。封侯丈夫事，且莫问渔矶。
命儿子名嘉松
作者：马德澄
朝代：明
体裁：五言律诗

樵父儿初学，嘉名锡以松。非关存夏社，不为爱秦封。霜雪凌千尺，云霞捲万重。力稀常倚汝，偃息自从容。
家司马牧圃诗
作者：马德澄
朝代：明
体裁：五言律诗

北风初受节，南国尚微暄。选秫添松酿，编篱护橘园。长筌鱼极浦，远烧猎寒原。坐客俱沾醉，霜清月到门。
携吴阊美人归过杉青闸口
作者：马德澄
朝代：明
体裁：七言绝句

平望南来出秀州，吾家不远在芳洲。无端颠倒春宵梦，犹趁茶香问虎丘。
缺题
作者：马德澄
朝代：明

秋深菊圃吹寒风，报道阿家花早丛。莺羽半遮西子白，鹤翎斜映太真红。参差万朵霜天晓，稠叠千枝烟雨空。肯与山樵分秀色，移栽不远过墙东。
谢送橄榄
作者：马德澄
朝代：明
体裁：七言律诗

美人抱瑟自姑苏，佳果盈笼赠客需。味淡冰桃清较胜，色侔玉枣脆偏逾。入唇香嫩含鸡舌，启齿甘回吐凤酥。更为高歌声沸耳，相从啜茗启醍醐。
西溪探梅
作者：马德澍
朝代：明
体裁：古风

露浸东湖一杯酒，相送西溪几回首。中宵伐鼓出郊原，月在船头烟在柳。石桥竹墅旧往还，梦魂先绕秦停山。纡回百转迎清旭，莺啼春早开人颜。千树万树色皓皓，高枝低枝尽苍老。如涛喷雪摇晴空，如龙蟠泥见鳞爪。游人多点寿阳妆，轻裙十里吹暗香。粉蝶翩跹霜蕊舞，满山石发俱清凉。穷历幽林愁日落，榻借青岑俯层阁。浮生心赏人百不能得一，花下应须饮十日。微醉溪湾月伴衾，再起看花声瑟瑟。
登恒山和邵邽韵
作者：马思恭
朝代：明
体裁：七言律诗

朔方名岳有恒宗，虎踞龙蟠王气通。一统舆图知帝力，千年香火自神功。芙蓉远浸桑乾水，桧柏长吹天汉风。却忆前朝曾割地，山灵当日为谁雄。
大潮山
作者：马愈
朝代：明

峨峨大潮山，云气日来往。中有仙人居，轩窗静而敞。仙人□□□，归来月华上。载唱逍遥词，空山有余响。
太湖
作者：马愈
朝代：明

太湖何茫茫，一望渺无极。但见青莲花，峨嵯水中立。仙人双髻丫，弄影镜光碧。皎皎山月高，船头几声笛。
张公洞
作者：马愈
朝代：明

悬崖泻红泉，石洞挂钟乳。仙房碧玉梯，清凉了无暑。仙人洞口呼，相随看花去。欲往还自迷，云深不知处。
次韵沈陶庵题有竹庄诗
作者：马愈
朝代：明

独携《真诰》西林住，便是仙人葛稚川。一个茅亭修竹里，几声茶臼夕阳边。闲抄玉子餐秋月，细摘松花酿乳泉。昨夜梦君高阁上，晓来清思满江烟。
玉女潭
作者：马愈
朝代：明

潭花散清香，潭影照眉宇。不见玉女容，骑鸾杳何去。丹光罢青红，石屋亦轻举。惟有菰蒲根，年年自春雨。
罨画溪
作者：马愈
朝代：明

溪藤荡微风，溪水清见底。照映青藤花，摇摇不能已。仙人紫绮裘，啸咏溪光里。慨彼尘俗心，谁能此涓洗。
陆相山房
作者：马愈
朝代：明

陆君真不凡，作相秉枢轴。归来住颐山，清泉绕茅屋。空堂俨遗像，夜深萤火触。时有仙人过，题诗吊幽独。
题李镇抚公馀清趣卷
作者：马愉
朝代：明
体裁：七言律诗

沙场走马猎初还，细柳辕门尽日闲。倚阁摊书闻翠幌，凭栏敲句对青山。数声鹤唳苍松下，一曲瑶琴绮席间。正是太平烽火熄，雕弓长弛不须弯。
题高漫士云山图
作者：马愉
朝代：明
体裁：七言律诗

白云缥缈乱山深，最喜幽居傍翠岑。茅屋几家松栝暗，石梯五丈薜萝侵。门前流水通南浦，村外长桥接北林。有客抱琴何处至，祇知来共岁寒心。
峄山·其一
作者：马扬
朝代：明
体裁：五言律诗

旌旗拂紫气，尊酒对青杨。萝径鸣春鹊，云林闭石房。山光明日月，烟雾冷衣裳。对此尘心寂，勋名鄙赵张。
峄山·其三
作者：马扬
朝代：明
体裁：五言律诗

晴昼开春色，名山此胜游。仙台碧雾湿，丹灶白云浮。曲径新苔滑，深烟古树稠。侧身天地极，纵目海东头。
峄山·其二
作者：马扬
朝代：明
体裁：五言律诗

约伴登山阁，穿藤碍客麾。岩通开剩迹，洞古滴寒澌。䨥树风来细，孤桐月上迟。携樽恣雅兴，秉烛慰离思。
角山
作者：马扬
朝代：明
体裁：古风

夙抱烟霞癖，无缘脱鞅掌。百虑荡内机，庶事劳外像。忽忽青阳暮，遥忆山林赏。薄言寻蹊壑，所希绝尘网。隹气纷郁葱，宝地开虚敞。泉声清且幽，物色何骀荡。莓苔封阶绿，松露滴石响。举觞临东风，悠然任来往。长歌故徘徊，古洞恣偃仰。归来憩空堂，芳树月初上。
怀仙志
作者：马捷
朝代：明

不入阳台梦，徒悲柳叶颦。华奁脂散馥，逸藻韵传神。了却前因业，还归不染身。倚肩谁密约，怜杀意中人。
芦台四景 其一 西山朗霁
作者：马政
朝代：明

晴光叠翠与云期，共说西山景物奇。千古夷齐风致远，蕨薇滋味几人知。
芦台四景 其三 盘古沟壑
作者：马政
朝代：明

水满平渠草满丘，土人知祀不知由。闲将帝纪从头数，原在庖牺最上头。
芦台四景 其二 南岩瀑布
作者：马政
朝代：明

界破城南万顷田，猿啼鹤唳自年年。拾遗几度溪头过，犹见余波浸碧天。
芦台四景 其四 天妃池桥
作者：马政
朝代：明

一川宫柳绕雕栏，浓碧浮空迥接天。借问生仙人去后，果曾亲到玉皇前。
芦台四景·西山朗霁
作者：马政
朝代：明

晴光叠翠与云期，共说西山景物奇。千古夷齐风致远，蕨薇滋味几人知。界破城南万顷田，猿啼鹤唳自年年。拾遗几度溪头过，犹见余波浸碧天。水满平渠草满丘，土人知祀不知由。闲将帝纪从头数，原在庖牺最上头。一川宫柳绕雕栏，浓碧浮空迥接天。借问生仙人去后，果曾亲到玉皇前。
阻雪张桥驿怀徐道长
作者：马敡
朝代：明
体裁：古风

人生如浮萍，同生水一涯。聚者忽焉散，合并安可期。岂不忆王孙，芳草迷路岐。客持双鲤至，云是美人贻。与我期何所，乃在淮水湄。忽忽玄云浮，雨雪一何滋。驾言思往从，径滑马行迟。相隔匪远道，无缘接高辞。始愿既已违，延伫益凄其。
游艮岩
作者：马文
朝代：明
体裁：七言律诗

禅关金地自逍遥，石路无尘隔市嚣。白鹿鸣时瑶草绿，青鸾栖处碧桃娇。水萦罗带清堪掬，峰叠烟鬟翠可描。怪底田家欢未足，夜来甘雨洒天瓢。
游蒙岩
作者：马文
朝代：明
体裁：七言律诗

路入仙宫半日留，寻源浑似武陵游。鹤巢松老云岩暖，泉喷花香玉井幽。芝草每依奇石秀，元猿时向茂林投。炉烟飘渺南窗下，閒借黄庭一校雠。
金紫岩
作者：马文
朝代：明
体裁：七言律诗

仙人竹杖化为龙，骑上岩头金紫封。丹灶无烟曾煮石，青都有鹤尚巢松。清新碧眼浮岚气，牢落尘心静午钟。堪叹百年成底事，残云几点过前峰。
游崆峒
作者：马文升
朝代：明
体裁：七言律诗

偶上崆峒万仞山，恍疑身在碧云端。遥看华岳峰三垤，俯视秦川弹一丸。雨后苍龙归石洞，夜深元鹤下瑶坛。何须更问蓬莱岛，此地令人欲挂冠。
游桃源洞
作者：马文升
朝代：明
体裁：七言绝句

桃花源接武陵溪，咫尺仙家路易迷。指点秦人旧踪迹，萧萧方竹断桥西。
秦陇道中
作者：马文升
朝代：明

问俗昔曾过陇山，西征今复出秦关。雁声叫日迷寒渚，枫叶经霜带醉颜。世路羊肠千里曲，功名蜗角几人闲。林间鹦鹉能言语，笑我年来两鬓斑。
过益州
作者：马文升
朝代：明
体裁：七言律诗

烟雾初消海国边，荒原寒水与云连。山光杳霭飞凫外，秋色参差落雁前。田野欢呼瞻使节，公庭空寂长苔钱。从容事毕还朝日，韶舞声中觐九天。
归去来诗
作者：马文卿
朝代：明
体裁：七言律诗

独坐书斋便掩扉，芹宫滋味始知微。才离笔砚三冬苦，又慕家乡几日归。沁水声高秋夜紧，线山风起晓云飞。閒登峻岭观来路，叠嶂层峦映落晖。
虎溪看遐卿弟听雨山楼
作者：马文治
朝代：明
体裁：古风

入山无所见，但闻群鸟啼。沉碧拥虚阁，峦光苍径迷。好风从竹至，送雨过深溪。冷然起暮凉，坐卧成幽栖。
小言
作者：马斯臧
朝代：明
体裁：七言律诗

劈糖为筏恣逍遥，摘发牵车越垤峣。寸竹檀栾居七子，尺台缥缈锁双乔。云横蚁岫雨将闇，风过蹄涔浪欲骄。穴处青天刚半丈，夜行灯火有萤翘。
赠眠云道者
作者：马旭
朝代：明

升旭漂漂照混茫，游云焉得白云乡。风吹稀发龙吟冷，气袭衣衾鹤梦惊。沧海伏沉通宝焰，桑榆栖住享春光。孤鹃啼响千峰里，缥缈高堂更断肠。
同游香山寺
作者：马时泰
朝代：明
体裁：五言律诗

历览诸峰尽，香山更不群。丹炉迎紫气，元鹤下青云。玉露浮杯饮，昙花入座闻。翛然息万虑，从此避尘氛。
禹庙
作者：马明衡
朝代：明
体裁：诗

夏王陵庙垂今古，野客孤怀万里开。
海上青氛迷玉帛，山空白日走风雷。
清时喜见神龟出，绝代谁怜司马才。
欲访藏书问何处，千峰雨色送高怀。
双碑绚彩
作者：马映星
朝代：明

圣世文明赑屃知，千年石鼓弄新姿。苔风藓雨痕皆化，岩秀壑流势自宜。三绝明兼摩诘画，五纹暗带少陵诗。依稀洙泗尼山色，掩映皇畿焕羽仪。
满庭芳
作者：马晋
朝代：明

雪渍疏髯，霜侵衰鬓，去年犹胜今年。一回老矣，堪叹又堪怜。思昔青春美景，除非是、月下花前。谁知道，金章紫绶，多少事忧煎。侵晨骑马出，风刚暴横，雨又凄然。想山翁野叟，正尔高眠。更有红尘赤日，也不到、松下林边。如何好，吴淞江上，闲了钓鱼船。
江上怀吴下人朱侍山久羁均阳
作者：马来如
朝代：明

江草江花剩吐芳，怜君何事滞均阳。有怀空写愁边句，无伴同传旅次觞。云暖探奇凌翠巘，风平鼓棹泛沧浪。逢人为报家乡侣，吴客而今作楚狂。
谢南阳王大人以手札见讯兼有巾箑之惠
作者：马来如
朝代：明

一行锦字堕云边，为问山中阿对泉。老景迩来浑似寄，风情别后俨如仙。空江月冷生幽梦，陋巷春迟幕晓烟。巾箑有如琼玉重，几回东向泪潸然。
怀古
作者：马梦吉
朝代：明

使节翩翩晚渡河，挥毫吊古漫蹉跎。千年霸气凌山岳，一剑孤魂逐逝波。亚父彭城埋怨骨，虞姬垓下咽悲歌。凭君莫话兴亡事，花落花开可奈何。
次鲁源先生韵裁答宗志
作者：马梦吉
朝代：明

抱疴归来思渺然，故园朋旧意堪怜。十年问学寻真谛，半夜论心得妙传。吾道本来无障翳，俗情空自混风烟。凭君指点江门路，活水源头便现前。
过崇武写怀
作者：马梦吉
朝代：明

崇武翩翩渡晚河，飘然天地一轻艖。王程车马曾经涉，驿路旌旗几度过。宦况渐怜青鬓改，旅怀长望白云歌。罗浮咫尺如堪对，回首神京路已赊。
分水关
作者：马森
朝代：明
体裁：五言律诗

出关闽土尽，征路楚山迎。晓雾连空暗，炎天过雨清。人来千树杪，鸟杂百泉声。每憾箯舆阔，难从石罅行。
荔支
作者：马森
朝代：明
体裁：五言绝句

不逐青阳艳，偏妍朱夏时。摘来红玛瑙，擘破白琉璃。
牡丹
作者：马氏
朝代：明

翠雾红云护短墙，豪华端称作花王。洛阳宫里杨妃醉，吴国台前西子妆。芳露淡匀腮粉腻，暖风轻度口脂香。开时亦自知珍重，静镇东风白昼长。
秋闺梦戍诗
作者：马氏女
朝代：明

夫重封侯妾爱轻，漫欹琥珀恋寒更。游魂自苦人何在，芳草无言路不明。仿佛玉关伤旧别，徘徊油幕订新盟。梦回檐马迎风处，犹是沙场剑戟声。屈尽纤纤销尽眉，广宁消息竟迟迟。十年笑语灯前事，千里关山枕上期。萱草既零堂北雨，梅花将发岭南枝。青春尽伴寒更老，再莫相逢日落时。秋雨丝丝秋夜凉，新愁还比旧愁长。落花落叶和灯落，荒陇荒云并岁荒。白昼想君歌《白苎》，黄昏愁妾梦黄梁。何时息马嘶归马，洗尽诗肠换酒肠。仰窥北斗认辽阳，一夕西风引梦长。罗袜路生难问信，石城烟绕怯停装。草青自判身为冢，塞黑俄惊骨似芒。正好相关商别恨，晓鸦啼散一天霜。商气萧森下紫虚，乱飘松叶覆茅庐。病怀不耐秋多感，习梦还来路已迂。记里怕闻厢上鼓，指南遥忆海边车。断魂查霭谁惊觉，叶落空山响木鱼。自昔良人爱远游，百怀堆积在眉头。一钩斜月临蒲榻，满枕离魂绕戍楼。陇右谷刚过子午，川南峡已度春秋。梦回每为多情惜，李广从来不拜侯。
秋闺梦戍诗·其一
作者：马氏女
朝代：明
体裁：七言律诗

夫重封侯妾爱轻，漫欹琥珀恋寒更。游魂自苦人何在，芳草无言路不明。仿佛玉关伤旧别，徘徊油幕订新盟。梦回檐马迎风处，犹是沙场剑戟声。
秋闺梦戍诗·其三
作者：马氏女
朝代：明
体裁：七言律诗

秋雨丝丝秋夜凉，新愁还比旧愁长。落花落叶和灯落，荒陇荒云并岁荒。白昼想君歌《白苎》，黄昏愁妾梦黄梁。何时息马嘶归马，洗尽诗肠换酒肠。
秋闺梦戍诗·其二
作者：马氏女
朝代：明
体裁：七言律诗

屈尽纤纤销尽眉，广宁消息竟迟迟。十年笑语灯前事，千里关山枕上期。萱草既零堂北雨，梅花将发岭南枝。青春尽伴寒更老，再莫相逢日落时。
秋闺梦戍诗·其五
作者：马氏女
朝代：明
体裁：七言律诗

商气萧森下紫虚，乱飘松叶覆茅庐。病怀不耐秋多感，习梦还来路已迂。记里怕闻厢上鼓，指南遥忆海边车。断魂查霭谁惊觉，叶落空山响木鱼。
秋闺梦戍诗·其六
作者：马氏女
朝代：明
体裁：七言律诗

自昔良人爱远游，百怀堆积在眉头。一钩斜月临蒲榻，满枕离魂绕戍楼。陇右谷刚过子午，川南峡已度春秋。梦回每为多情惜，李广从来不拜侯。
秋闺梦戍诗·其四
作者：马氏女
朝代：明
体裁：七言律诗

仰窥北斗认辽阳，一夕西风引梦长。罗袜路生难问信，石城烟绕怯停装。草青自判身为冢，塞黑俄惊骨似芒。正好相关商别恨，晓鸦啼散一天霜。
九月一日登弥勒阁
作者：马汝骥
朝代：明
体裁：七言律诗

旅病经秋愧玉簪，强登楼阁帝城阴。云高白雁边声急，露冷黄花岁色侵。燕甸南来平野阔，秦天西去大河深。凭轩极目怀吾土，日暮栖迟动越吟。
北岳二十韵
作者：马汝骥
朝代：明

代郡高谁辟，恒山郁自盘。顶浮天地阔，傍掩日星残。形势并门扼，威灵冀宅安。省方玄帝始，分野紫垣端。锦绣虚无出，银镠缥缈看。宝符传七圣，玉检奉千官。俎豆行冬殿，琴棋驻晓銮。观碑垂岁月，窟石镇林峦。百里烟霞秀，三时雨雹寒。穴风生虎吼，岩瀑注龙蟠。横塞襟长白，穿胡带纥干。魏辽曾甸服，燕赵自泥丸。气涤腥膻杂，烽消岫岭攒。东衔沧海屿，北控黑河湍。钟乳犹悬穗，金芝即捧槃。薜萝翻翠壁，松柏护瑶坛。云步名仙会，脂图大隐欢。障开峰绕碧，社入灶还丹。拄杖思黄鹄，飞车问赤鸾。真源何窈窕，不获挂缨冠。
十六夜吴舍人宅观灯
作者：马汝骥
朝代：明
体裁：五言排律

巧匠滇池出，高人汉阁悬。蛛丝云织细，翠羽水翻妍。晓暮霞齐落，阴晴月共圆。歌尘飘宛转，舞袖照连娟。荷剪千枝火，兰生百和烟。市星春色乱，堞雾夜光偏。凤架宁堪对，鳌楼讵可怜。愿同佳丽地，长醉艳阳天。
十四日夜对月联句
作者：马汝骥
朝代：明
体裁：古风

移席临广除，待景窥遥汉。云色渐离披，天光忽零乱。哉生倏几望，流火复秋半。冰纨裁未齐，奁镜悬如判。蓂吐露承华，桂开星掩灿。涌波金欲满，淩风玉时散。仰贪首倦回，俯逼神应惮。蚌水下铜盘，蛟涎荡琼观。川容窈窕接，河影依稀断。空明析微毫，缥缈挟飞翰。鸣砧城阙寒，吹笛关山旦。感此良夜娱，惜彼西园叹。
寄题王司徒句曲山房·其一
作者：马汝骥
朝代：明
体裁：七言绝句

句曲冥冥入紫烟，峰峦盘郁大江前。山房卜筑当奇胜，可是华阳第几仙。
寄题王司徒句曲山房·其三
作者：马汝骥
朝代：明
体裁：七言绝句

金台回首梦仙都，粉署支颐阅画图。稍待功成还大隐，不知猿鹤怨人无。
寄题王司徒句曲山房·其二
作者：马汝骥
朝代：明
体裁：七言绝句

手种松枝节已长，雪峰云壑共苍苍。从教赤日行天急，散发清阴也自凉。
拟古宫词二首
作者：马汝骥
朝代：明

上林羽猎载红妆，内苑新开六博场。采色满盘消永漏，不知纨扇冷昭阳。春夜鸣銮幸狭斜，黎园歌舞妓如花。数声羯鼓催瑶月，一曲《凉州》驻绮霞。
拟古宫词（二首）
作者：马汝骥
朝代：明

上林羽猎载红妆，内苑新开六博场。采色满盘消永漏，不知纨扇冷昭阳。
拟古宫词（二首）
作者：马汝骥
朝代：明

春夜鸣銮幸狭斜，黎园歌舞妓如花。数声羯鼓催瑶月，一曲《凉州》驻绮霞。
游安花寺
作者：马汝骥
朝代：明
体裁：五言律诗

悬刹俯山河，飞梯绕薜萝。乍寒黄鸟涩，向晚白云多。四壁开经藏，三天落梵歌。净心窥浩劫，苍藓柰碑何。
登五华寺阁十韵
作者：马汝骥
朝代：明
体裁：五言排律

宝阁开金仞，丹梯绕五华。春攀入霄汉，晴望出烟霞。碧宇尘初净，瑶京路不遐。西方标鹫岭，北极压龙沙。台倚黄金直，泉飞白玉斜。綵云张栱绣，朱日度窗纱。傍槛闻天乐，巡檐拾雨花。古松扶佛座，疏竹间僧家。山接居庸树，川浮瀚海槎。登临虽信美，词赋愧三车。
答许中丞寒衣见怀效何水部
作者：马汝骥
朝代：明
体裁：古风

金尊乖宿觏，玉札递新响。晨兴占鹊书，夜思萦蛛网。严霜被零木，残月升虚幌。天遥梦不隔，室迩心独往。抚弦常自轻，觅句为谁赏。愿言同奋飞，短翮焉可强。
西苑诗十首 其一 万岁山
作者：马汝骥
朝代：明

葱郁倚青天，微茫散紫烟。祖瀛符帝宅，泰华镇王川。树里西山对，花中北极悬。登封非远幸，三祝配尧年。
西苑诗十首 其七 乐成殿
作者：马汝骥
朝代：明

金堤回北拱，宝殿乐西城。舂急奔湍上，梁危架石行。池龙蟠九岛，苑鸟下层城。帝豫因民事，长杨愧颂声。
西苑诗十首 其三 承光殿
作者：马汝骥
朝代：明

堞绕门双辟，梯悬殿一攀。飞甍承宝盖，列牖转瑶环。松古盘云翠，苔新带雨斑。三杨赐游数，稽首忆天颜。
西苑诗十首 其九 兔园山
作者：马汝骥
朝代：明

云梯盘石迥，水洞穴山深。龙壑春雷斗，鲛宫昼日临。璧金翻竹色，槛玉落藤阴。谁作梁园赋，还来奏上林。
西苑诗十首 其二 太液池
作者：马汝骥
朝代：明

碧苑西连阙，瑶池北映空。象垂河汉表，气与斗牛通。鲸跃如翻石，鳌行不断虹。苍茫观海日，朝会百川同。
西苑诗十首 其五 藏舟浦
作者：马汝骥
朝代：明

凤殿临瑶水，龙舟锁白云。楼台疑上汉，箫鼓忆横汾。池岂昆明凿，波犹太液分。昔年浮万里，兰桂咏缤纷。
西苑诗十首 其八 南台
作者：马汝骥
朝代：明

灌木晴湖合，高花午榭移。尧茨元不剪，周稼欲先知。雨露悬蓬径，风云护竹篱。九重欢豫地，仿佛见龙旗。
西苑诗十首 其六 芭蕉园
作者：马汝骥
朝代：明

辇道山楼直，宫园水殿低。碧荷春槛出，红药晚阶齐。钓石蛟龙隐，歌台鸟雀啼。翠华当日幸，花木五云迷。
西苑诗十首 其十 平台
作者：马汝骥
朝代：明

曲台通太乙，复道肃钩陈。虎旅归营久，龙光绕禁新。柏梁开日月，蓬阁接天人。汉帝崇文化，赓歌奉紫宸。
西苑诗十首 其四 琼华岛
作者：马汝骥
朝代：明

碧池悬帝阙，琼岛入仙家。洞口流云气，星涛涌日华。桃源虚岁月，蓬海复尘沙。绣殿游天女，燕支映夕霞。
西苑诗十首·万岁山
作者：马汝骥
朝代：明

葱郁倚青天，微茫散紫烟。祖瀛符帝宅，泰华镇王川。树里西山对，花中北极悬。登封非远幸，三祝配尧年。碧苑西连阙，瑶池北映空。象垂河汉表，气与斗牛通。鲸跃如翻石，鳌行不断虹。苍茫观海日，朝会百川同。堞绕门双辟，梯悬殿一攀。飞甍承宝盖，列牖转瑶环。松古盘云翠，苔新带雨斑。三杨赐游数，稽首忆天颜。碧池悬帝阙，琼岛入仙家。洞口流云气，星涛涌日华。桃源虚岁月，蓬海复尘沙。绣殿游天女，燕支映夕霞。凤殿临瑶水，龙舟锁白云。楼台疑上汉，箫鼓忆横汾。池岂昆明凿，波犹太液分。昔年浮万里，兰桂咏缤纷。辇道山楼直，宫园水殿低。碧荷春槛出，红药晚阶齐。钓石蛟龙隐，歌台鸟雀啼。翠华当日幸，花木五云迷。金堤回北拱，宝殿乐西城。舂急奔湍上，梁危架石行。池龙蟠九岛，苑鸟下层城。帝豫因民事，长杨愧颂声。灌木晴湖合，高花午榭移。尧茨元不剪，周稼欲先知。雨露悬蓬径，风云护竹篱。九重欢豫地，仿佛见龙旗。云梯盘石迥，水洞穴山深。龙壑春雷斗，鲛宫昼日临。璧金翻竹色，槛玉落藤阴。谁作梁园赋，还来奏上林。曲台通太乙，复道肃钩陈。虎旅归营久，龙光绕禁新。柏梁开日月，蓬阁接天人。汉帝崇文化，赓歌奉紫宸。
过玄明宫故址有伤往事六十韵
作者：马汝骥
朝代：明
体裁：五言排律

白日登遥陌，玄明问故宫。变桑徒霭霭，秀麦只芃芃。伊昔虞廷上，兹阉汉幄中。腹心推帝主，权位窃奸雄。《巷伯》诗篇重，门生礼数崇。阁臣行雅默，戚里坐昏懵。自恃回天势，谁分转日功。宪章更七圣，奴仆视诸公。左顺衣冠谒，东河奏疏通。笑谈倾海岳，呼吸动雷风。铁券衔恩异，银珰拜德同。岩廊逢魍魉，国社倚猿狨。刃血陈蕃戆，囊头孟博忠。急流翻俊乂，直道若愚曚。纨縠牢憎牣，肥甘簋厌饛。珍奇重译至，歌舞四方工。甲第联岑崿，长安表郁葱。弟兄争阀阅，亲昵获帡幪。绣屋频经始，琪园欲送终。夷坟开碧碗，夺宅失彤弓。南国楩樟尽，西峰土石穷。高居真玉帝，侍立俨金童。两观悬朱日，三梁架彩虹。蛟螭蟠栋赤，琥珀挂帘红。凿水规溟渤，为山象泰嵩。千门迷紫雾，十阁概玄穹。丘垄围丹竹，祠堂列锦枫。深林游鹿豕，仙域守罴熊。电雨何灵怪，星辰欻杳濛。诰笺垂彩凤，颂笔著雕虫。碑字黄扉出，彝章翠殿充。人情知损益，天运验衰隆。赫怒窥文勇，哀矜感舜聪。简霜才肃杀，评月变朦胧。书记殊邦斥，讴歌一旦空。夏门题贼榜，阴闼系官僮。火向寒灰灭，冰缘皎日融。脐间然董相，眼底见胡种。大市暄齑粉，佳城惜梓桐。暗檐惟雀网，废井但麋罞。阶涩莓苔迹，坛荒枳棘丛。香垆沉缥缈，翠帐落玲珑。怨鹤应归柱，哀驼竟化铜。阍人稀陕洛，羽士合崆峒。传舍存三岛，陪陵罢九嵏。绋颁元世改，巢破岂时蒙。黯惨无行马，凄凉有去鸿。川回沙苑外，台圮堞楼东。啸鼠穿残瓦，啼狐出败栊。烟光浮宿草，风色断孤蓬。衒达还重孽，恣雎更腐躬。群英虚宠贵，万姓实疲癃。骥伏云霄枥，雕翻日月笼。操刀怀必割，奉壁恨难攻。斡斗凭机速，旋钧借力洪。告猷多龌龊，布法或氋氃。音急看张瑟，词繁想受筒。履祥撄虎尾，畜吉牿牛犝。望已衡留传，占犹剑在丰。瑶编闻谠议，宝鉴仰宸衷。
过玄明宫故址有伤往事六十韵
作者：马汝骥
朝代：明

白日登遥陌，玄明问故宫。变桑徒霭霭，秀麦只芃芃。伊昔虞廷上，兹阉汉幄中。腹心推帝主，权位窃奸雄。《巷伯》诗篇重，门生礼数崇。阁臣行雅默，戚里坐昏懵。自恃回天势，谁分转日功。宪章更七圣，奴仆视诸公。左顺衣冠谒，东河奏疏通。笑谈倾海岳，呼吸动雷风。铁券衔恩异，银珰拜德同。岩廊逢魍魉，国社倚猿狨。刃血陈蕃戆，囊头孟博忠。急流翻俊乂，直道若愚曚。纨縠牢憎牣，肥甘簋厌饛。珍奇重译至，歌舞四方工。甲第联岑崿，长安表郁葱。弟兄争阀阅，亲昵获帡幪。绣屋频经始，琪园欲送终。夷坟开碧碗，夺宅失彤弓。南国楩樟尽，西峰土石穷。高居真玉帝，侍立俨金童。两观悬朱日，三梁架彩虹。蛟螭蟠栋赤，琥珀挂帘红。凿水规溟渤，为山象泰嵩。千门迷紫雾，十阁概玄穹。丘垄围丹竹，祠堂列锦枫。深林游鹿豕，仙域守罴熊。电雨何灵怪，星辰欻杳濛。诰笺垂彩凤，颂笔著雕虫。碑字黄扉出，彝章翠殿充。人情知损益，天运验衰隆。赫怒窥文勇，哀矜感舜聪。简霜才肃杀，评月变朦胧。书记殊邦斥，讴歌一旦空。夏门题贼榜，阴闼系官僮。火向寒灰灭，冰缘皎日融。脐间然董相，眼底见胡种。大市暄齑粉，佳城惜梓桐。暗檐惟雀网，废井但麋罞。阶涩莓苔迹，坛荒枳棘丛。香垆沉缥缈，翠帐落玲珑。怨鹤应归柱，哀驼竟化铜。阍人稀陕洛，羽士合崆峒。传舍存三岛，陪陵罢九嵏。绋颁元世改，巢破岂时蒙。黯惨无行马，凄凉有去鸿。川回沙苑外，台圯堞楼东。啸鼠穿残瓦，啼狐出败栊。烟光浮宿草，风色断孤蓬。衒达还重孽，恣雎更腐躬。群英虚宠贵，万姓实疲癃。骥伏云霄枥，雕翻日月笼。操刀怀必割，奉壁恨难攻。斡斗凭机速，旋钧借力洪。告猷多龌龊，布法或氋氃。音急看张瑟，词繁想受筒。履祥撄虎尾，畜吉牿牛犝。望已衡留传，占犹剑在丰。瑶编闻谠议，宝鉴仰宸衷。
过玄明宫故址有伤往事六十韵
作者：马汝骥
朝代：明

白日登遥陌，玄明问故宫。
变桑徒霭霭，秀麦只芃芃。
伊昔虞廷上，兹阉汉幄中。
腹心推帝主，权位窃奸雄。
《巷伯》诗篇重，门生礼数崇。
阁臣行雅默，戚里坐昏懵。
自恃回天势，谁分转日功。
宪章更七圣，奴仆视诸公。
左顺衣冠谒，东河奏疏通。
笑谈倾海岳，呼吸动雷风。
铁券衔恩异，银珰拜德同。
岩廊逢魍魉，国社倚猿狨。
刃血陈蕃戆，囊头孟博忠。
急流翻俊乂，直道若愚曚。
纨縠牢憎牣，肥甘簋厌饛。
珍奇重译至，歌舞四方工。
甲第联岑崿，长安表郁葱。
弟兄争阀阅，亲昵获帡幪。
绣屋频经始，琪园欲送终。
夷坟开碧碗，夺宅失彤弓。
南国楩樟尽，西峰土石穷。
高居真玉帝，侍立俨金童。
两观悬朱日，三梁架彩虹。
蛟螭蟠栋赤，琥珀挂帘红。
凿水规溟渤，为山象泰嵩。
千门迷紫雾，十阁概玄穹。
丘垅围丹竹，祠堂列锦枫。
深林游鹿豕，仙域守罴熊。
电雨何灵怪，星辰欻杳濛。
诰笺垂彩凤，颂笔著雕虫。
碑字黄扉出，彝章翠殿充。
人情知损益，天运验衰隆。
赫怒窥文勇，哀矜感舜聪。
简霜才肃杀，评月变朦胧。
书记殊邦斥，讴歌一旦空。
夏门题贼榜，阴闼系官僮。
火向寒灰灭，冰缘皎日融。
脐间然董相，眼底见胡种。
大市暄齑粉，佳城惜梓桐。
暗檐惟雀网，废井但麋罞。
阶涩莓苔迹，坛荒枳棘丛。
香垆沉缥缈，翠帐落玲珑。
怨鹤应归柱，哀驼竟化铜。
阍人稀陕洛，羽士合崆峒。
传舍存三岛，陪陵罢九嵕。
绋颁元世改，巢破岂时蒙。
黯惨无行马，凄凉有去鸿。
川回沙苑外，台圯堞楼东。
啸鼠穿残瓦，啼狐出败栊。
烟光浮宿草，风色断孤蓬。
衒达还重孽，恣雎更腐躬。
群英虚宠贵，万姓实疲癃。
骥伏云霄枥，雕翻日月笼。
操刀怀必割，奉壁恨难攻。
斡斗凭机速，旋钧借力洪。
告猷多龌龊，布法或氋氃。
音急看张瑟，词繁想受筒。
履祥撄虎尾，畜吉牿牛犝。
望已衡留传，占犹剑在丰。
瑶编闻谠议，宝鉴仰宸衷。
送王太学归里
作者：马汝骥
朝代：明
体裁：五言排律

君作桥门士，还称梓里贤。相从共霄汉，此别各风烟。谷鸟朝犹媚，山花晚自鲜。路深恒岳外，城迥大河边。律转朱明日，云通紫塞天。光辉莱子服，留滞祖生鞭。杜若骚人慕，蒹葭旅客怜。归哉兴不浅，短翮愧联翩。
送舒国裳谪闽中·其一
作者：马汝骥
朝代：明
体裁：古风

童童百丈松，上有女萝丝。缘蔓岂不固，所嗟霜露摧。伊人何眷恋，乖别亦何期。傍路有清溪，蒲生叶离离。将子莫折蒲，折蒲濡裳衣。安得瑶玉英，采采以相贻。
送舒国裳谪闽中·其二
作者：马汝骥
朝代：明
体裁：古风

悠悠客言迈，薄送城之隅。薰风应律来，炎蕴稍驱除。袅袅微云生，忽忽翳天衢。迢迢郊河树，冉冉南行车。行车当万里，会面不须臾。岂不怆中怀，何能少踟蹰。
邵园行
作者：马汝骥
朝代：明

君不见汉家八叶神灵主，继世承平身好武。
夸胡罢猎长杨宫，广苑还开上林土。
上林奢丽帝城东，刺号新庄锦绣丛。
连袤虽无百里大，嵲亦有三山崇。
雄模远势跨京阙，万户千门通日月。
松阁平临北斗回，莲池倒映西山没。
周流一水锦帆扬，瑶草琼花夹岸长。
蛟龙昼舞丹青洞，翡翠春巢金玉堂。
天子八銮时不御，匹马奔驰欻风雾。
回旌驻跸人岂知，伐鼓撞钟日云暮。
五营万骑罗九旒，扫除阁道云霄游。
近侍谁陪柏梁宴，将军独拜富平侯。
哀歌少壮秋风起，北伐南征心未已。
雷驱火卫出三边，虎骤龙腾归万里。
自从七宝弃人间，桂楫兰桡那复攀。
鼎湖只挽遗弓泣，银海难从赐剑还。
一朝天地成翻掌，七贵上书要上赏。
丁傅帡幪肺腑深，金张园沼恩波广。
寂寞长思万乘临，龙文赤日转销沉。
翠亭想像团华盖，彩仗虚无排碧岑。
四海为家元不异，泰山之封七十二。
意气峥嵘父老嗟，年光变化儿童戏。
登临此地莫悲哀，请看昔日黄金台。
千金骏骨葬何处，满目荒丘迷草莱。
邵园行
作者：马汝骥
朝代：明

君不见汉家八叶神灵主，继世承平身好武。夸胡罢猎长杨宫，广苑还开上林土。上林奢丽帝城东，刺号新庄锦绣丛。连袤虽无百里大，嵲巀亦有三山崇。雄模远势跨京阙，万户千门通日月。松阁平临北斗回，莲池倒映西山没。周流一水锦帆扬，瑶草琼花夹岸长。蛟龙昼舞丹青洞，翡翠春巢金玉堂。天子八銮时不御，匹马奔驰欻风雾。回旌驻跸人岂知，伐鼓撞钟日云暮。五营万骑罗九旒，扫除阁道云霄游。近侍谁陪柏梁宴，将军独拜富平侯。哀歌少壮秋风起，北伐南征心未已。雷驱火卫出三边，虎骤龙腾归万里。自从七宝弃人间，桂楫兰桡那复攀。鼎湖只挽遗弓泣，银海难从赐剑还。一朝天地成翻掌，七贵上书要上赏。丁傅帡幪肺腑深，金张园沼恩波广。寂寞长思万乘临，龙文赤日转销沉。翠亭想像团华盖，彩仗虚无排碧岑。四海为家元不异，泰山之封七十二。意气峥嵘父老嗟，年光变化儿童戏。登临此地莫悲哀，请看昔日黄金台。千金骏骨葬何处，满目荒丘迷草莱。
郊坛燕集
作者：马汝骥
朝代：明

北极冠缨紫气分，南郊楼阁坐氤氲。莺啼苑树琼筵合，燕蹴坛花锦瑟闻。二月衣沾星殿雨，九天杯覆露盘云。莫言词赋甘泉绝，欲向仙都诵赤文。
题长江图
作者：马汝骥
朝代：明
体裁：古风

人间画手不可遇，那有江山入毫素。吁嗟此卷谁所为，点染空堂满云雾。虚无景象咫尺开，万里波涛天上来。似听风雷洞庭落，歘看日月岷峨回。烟霭微茫高岸坼，源潭掩映楼台碧。江中万舸驾如飞，飒飒风帆天不隔。奔湍逆浪势莫止，问尔舟师亦何喜。虹梁缥缈锦石重，海岳苍茫翠烟起。岩阁有人相对閒，心疑鸥鹭杳无还。绕磴别图几游侣，杖藜扪葛同追攀。天分南北堑长在，江水龙盘九州内。一朝移置乌几前，拂拭徘徊生感慨。我本沧浪垂钓者，谁令载笔金门下。梦入青山惊啸猿，出吟紫陌愁奔马。见此倏然双眼明，临流剧思濯尘缨。蓬莱扶桑傥云接，为借星槎犯斗行。
饮城南水亭
作者：马汝骥
朝代：明
体裁：五言律诗

天上开朱槛，城隅进綵船。移尊临水竹，绕坐落风莲。北海晴窗映，西山晚镜悬。渔歌闻隔港，归弄月婵娟。
与华景彰游惠山
作者：马治
朝代：明
体裁：七言律诗

华陂春水绿漪漪，二月西山雪后时。旧宅重寻孝子传，新年又赴故人期。鹤鸣竹日当窗澹，僧定茶烟出阁迟。我欲同修清净业，泉头来记四贤祠。
五月廿日雨中饮南楼
作者：马治
朝代：明
体裁：七言律诗

共爱风泉淙玉涧，故人虽雨亦能来。琴床昨暮移高阁，茶灶经旬生绿苔。性懒边韶唯有睡，忧深王粲自多才。酒酣竞起思归兴，世难飘零心欲摧。
任公钓台
作者：马治
朝代：明
体裁：古风

伊人不可见，古台临野水。惟应公事闲，意钓还来此。城门日色暮，郡舍秋风起。鸟飞绿芜上，猿啼碧山里。宦情方淡如，野性或偶尔。巉巉云溪石，其下亦清泚。
元日试墨二首（治）
作者：马治
朝代：明

竹雪寒声泻，山禽好语来。空余腊月酒，拟访石亭梅。野水宜舟楫，春云费剪裁。从前江海上，今日意悠哉。白发形归梦，青灯照隔年。远惟诸弟忆，贫幸老人怜。四海孤飞鹤，东湖二顷田。谁能论心迹，出处事皆天。
元日试墨二首（治）·其一
作者：马治
朝代：明
体裁：五言律诗

竹雪寒声泻，山禽好语来。空余腊月酒，拟访石亭梅。野水宜舟楫，春云费剪裁。从前江海上，今日意悠哉。
元日试墨二首（治）·其二
作者：马治
朝代：明
体裁：五言律诗

白发形归梦，青灯照隔年。远惟诸弟忆，贫幸老人怜。四海孤飞鹤，东湖二顷田。谁能论心迹，出处事皆天。
出西涧过龙岩途中瞻眺
作者：马治
朝代：明
体裁：古风

山泽春明丽，林树郁峭茜。游步何从起，涉涧行屡转。幽泉响层曲，蔓草绵芳甸。在岸心已遂，经丘始回面。岩崖骤谁创，岚岭遥自荐。苍梧凝阴吹，彤霞散晴电。庵蔼蒙笼间，一水光练练。沉沉潭洞古，潜龙不复见。观颐委物育，解作凝神变。临深备戒慎，登高欲瞑眩。游目信虚无，探已有常恋。灵芝事暧昧，采薇庶游衍。行已东郊归，祈年急视膳。
出西涧过龙岩途中瞻眺
作者：马治
朝代：明

山泽春明丽，林树郁峭蒨。
游步何从起，涉涧行屡转。
幽泉响层曲，蔓草绵芳甸。
在岸心已遂，经丘始回面。
岩崖骤谁创，岚岭遥自荐。
苍梧凝阴吹，彤霞散晴电。
庵蔼蒙笼间，一水光练练。
沉沉潭洞古，潜龙不复见。
观颐委物育，解作凝神变。
临深备戒慎，登高欲瞑眩。
游目信虚无，探已有常恋。
灵芝事暧昧，采薇庶游衍。
行已东郊归，祈年急视膳。
南涧听水声送别太古禅师（治）
作者：马治
朝代：明
体裁：古风

汩汩石上语，浏浏风中琴。清晨南涧流，似是太古音。出谷乍喧冗，入林杳深沉。后来自相续，前者既难寻。问客何缘起，悠悠伤别心。
又追和虞奎章韵四首
作者：马治
朝代：明

蜀人文采相先后，多在西湖载酒船。肠断至今湖上柳，空残眉翠锁连娟。三百年来此两翁，诗人情性道人风。醉中还似毗耶老，花雨纷纷一笑中。梅花香冷返冰魂，往事茫茫迹未论。宝剑已随龙化去，谁怜水上刻舟痕。赋罢仙人萼绿华，金声玉色众中夸。归来世上空尘土，云白江清月满沙。
又追和虞奎章韵四首·其一
作者：马治
朝代：明
体裁：七言绝句

蜀人文采相先后，多在西湖载酒船。肠断至今湖上柳，空残眉翠锁连娟。
又追和虞奎章韵四首·其三
作者：马治
朝代：明
体裁：七言绝句

梅花香冷返冰魂，往事茫茫迹未论。宝剑已随龙化去，谁怜水上刻舟痕。
又追和虞奎章韵四首·其二
作者：马治
朝代：明
体裁：七言绝句

三百年来此两翁，诗人情性道人风。醉中还似毗耶老，花雨纷纷一笑中。
又追和虞奎章韵四首·其四
作者：马治
朝代：明
体裁：七言绝句

赋罢仙人萼绿华，金声玉色众中夸。归来世上空尘土，云白江清月满沙。
同赋（治）
作者：马治
朝代：明
体裁：七言律诗

岁云暮矣天涯客，今夕能来慰不眠。坐久依依思远道，气酣往往说当年。春游吴苑君常惯，雪咏钟山我自怜。惆怅情悰那再得，荆溪漫有酒盈船。
因泉公归蕳王二秀才（治）
作者：马治
朝代：明
体裁：七言律诗

泉公相见即言归，因忆王生住翠微。诗卷或留禅榻畔，酒船还傍钓鱼矶。春来物色偏愁思，老去人情愿息机。欲折芳馨遗远者，劳心东逐片云飞。
官军后还西涧草堂
作者：马治
朝代：明

干戈一为用，十室九不完。
东西南北人，坏屋敢求安。
昨闻府兵下，徒跣入荆菅。
一市人尽虚，衡门驻旌竿。
还家动盈月，瓶粟久已殚。
幸兹西涧西，草堂适平宽。
竹林最无恙，秀色雨始干。
石梁不可援，更造酾风湍。
扫地山气润，开轩水声寒。
留榻依故处，援琴较初弹。
宾客稍稍来，畦蔬亦朝飡。
坐中谈时事，废食各永叹。
西峰数里外，草窃除岂难。
盛夏兵既集，翱翔彼河干。
乃知荆扬交，蝶血原野丹。
频年劳人马，未得贼肺肝。
憧憧往来地，供亿困百端。
我生固其时，飘飖愧飞翰。
官军后还西涧草堂
作者：马治
朝代：明
体裁：古风

干戈一为用，十室九不完。东西南北人，坏屋敢求安。昨闻府兵下，徒跣入荆菅。一市人尽虚，衡门驻旌竿。还家动盈月，瓶粟久已殚。幸兹西涧西，草堂适平宽。竹林最无恙，秀色雨始干。石梁不可援，更造酾风湍。扫地山气润，开轩水声寒。留榻依故处，援琴较初弹。宾客稍稍来，畦蔬亦朝餐。坐中谈时事，废食各永叹。西峰数里外，草窃除岂难。盛夏兵既集，翱翔彼河干。乃知荆扬交，蝶血原野丹。频年劳人马，未得贼肺肝。憧憧往来地，供亿困百端。我生固其时，飘飖愧飞翰。
宝粹二上人值两留宿西涧草堂明日赋此以赠（治）
作者：马治
朝代：明
体裁：七言律诗

相访竹林茅屋下，不因风雨岂留连。栖迟尚辱诸公问，来往深惭二子贤。落叶下山逢虎迹，疏钟隔水见人烟。旧游空忆钱塘去，闻道如今异昔年。
对新柳
作者：马治
朝代：明
体裁：古风

萦萦初月柳，撩乱愁边见。阴忆武昌门，高想灵和殿。金塘承日映，绮陌迎风转。学舞未能休，缨情欲谁眷。
张公洞
作者：马治
朝代：明
体裁：古风

张公古仙伯，不乐云间游。骑骡穴山腹，洞天开清秋。空青凝丹室，积翠结石楼。玉女跪而化，银浆冷不流。芝田水精盐，华屋珊瑚钩。神界杳莫测，鬼工信难侔。势轻壶公壶，量狭禹九州。绕出具区底，仰出昆仑丘。烟然一束缊，吾欲穷其幽。
春夜怀重居字
作者：马治
朝代：明
体裁：七言绝句

寺中虚阁每曾登，忽欲看花往未能。夜色萧条门半掩，独依寒烛忆高僧。
春寒慰瓶中杏花（治）
作者：马治
朝代：明
体裁：七言绝句

玉瓶春水晓犹添，红萼无言对卷帘。莫为桃花翻自恨，梅花时节更清严。
晏起
作者：马治
朝代：明
体裁：古风

樵牧久已出，惊禽噪初阳。寝扉南涧伴，疏竹晓风凉。夜永道机熟，秋清人意强。居山幸一载，晏起适徜徉。
暂违老亲陪履道泛湖归省无锡治
作者：马治
朝代：明
体裁：七言律诗

湖口仓忙别老亲，东行且就雨吟身。烟波渺似鸿荒世，舟楫轻宜澹荡人。几处青山牛马饮，一行白雪鹭鸥驯。沙头击鼓曈曈日，知有闲官尚守津。
望颐山
作者：马治
朝代：明
体裁：五言律诗

斜日水南行，苍然云景清。远山时在望，仙洞故知名。枫叶凝秋色，藤花落晚晴。西阳亭不见，惆怅翳榛荆。
桃谿泛舟寻方崖士玄
作者：马治
朝代：明
体裁：五言排律

身行沙岸曲，隐见远人村。初罢桃溪雨，寒山响翠繁。薄云凝遐思，微风吹古原。登稼已云乐，欣欣田父言。予心亦何事，访旧试寻源。
次前韵
作者：马治
朝代：明
体裁：七言律诗

多罗树下昔徜徉，尘世归来已渺茫。犹有狂吟三百首，逢人大笑亿千场。西风雪气纷纷白，夜雨河流混混黄。忽对青山嗟岁晚，知君纵笔兴难忘。
次韵酬前
作者：马治
朝代：明
体裁：七言律诗

竹里新泉绕屋除，长年吾得乐闲居。道心澹泊诸尘外，山意微茫邃古初。风雨满檐松子落，夕阳穿树橘林疏。可怜原宪闲来往，犹自生涯不废书。
次韵酬前（治）
作者：马治
朝代：明
体裁：五言律诗

蝉鸣秋雨里，山舍竹林园。政尔无来迹，非关久避喧。坐看高士传，梦往故人门。生意唯萧索，心知自不言。
牧之水榭
作者：马治
朝代：明
体裁：古风

牧之信奇士，纵横见当时。著书亦有兵，岂惟工赋诗。画船张水嬉，禅榻悲鬓丝。广陵罢走马，阳羡亦解龟。芳树竟寂寞，清淡自沦漪。斯人向千载，陈迹宛如兹。
登西岗望龙池诸峰赠周履道
作者：马治
朝代：明
体裁：古风

远游虞风波，托好常在迩。朝来遇君出，兴与西冈起。日薄川野阴，徐行杳然喜。登身坡陀上，瞻望入百里。浮云忽避眼，十嶂来填委。巉岩龙池头，宛转鹅山趾。铜官大居正，顾盼雄彼此。夏绿纷以劳，林峦粲成绮。回头指明镜，近见洴练水。一州信峥嵘，东北才演迤。自多岩洞胜，衡庐可肩比。危危松间石，跪立驯虎兕。前瞻忽长啸，幽响久乃已。桃源果何以，兹景清且美。穷探非予乐，所乐有偶尔。周子宜数来，逍遥自今始。
登西岗望龙池诸峰赠周履道
作者：马治
朝代：明
体裁：古风

远游虞风波，托好常在迩。朝来遇君出，兴与西冈起。日薄川野阴，徐行杳然喜。登身坡陀上，瞻望入百里。浮云忽避眼，十嶂来填委。巉岩龙池头，宛转鹅山趾。铜官大居正，顾盼雄彼此。夏绿纷以劳，林峦粲成绮。回头指明镜，近见练水。一州信峥嵘，东北才演迤。自多岩洞胜，衡庐可肩比。危危松间石，跪立驯虎兕。前瞻忽长啸，幽响久乃已。桃源果何以，兹景清且美。穷探非予乐，所乐有偶尔。周子宜数来，逍遥自今始。
登西岗望龙池诸峰赠周履道
作者：马治
朝代：明

远游虞风波，托好常在迩。
朝来遇君出，兴与西冈起。
日薄川野阴，徐行杳然喜。
登身坡陀上，瞻望入百里。
浮云忽避眼，十嶂来填委。
巉岩龙池头，宛转鹅山趾。
铜官大居正，顾盼雄彼此。
夏绿纷以劳，林峦粲成绮。
回头指明镜，近见？练水。
一州信峥嵘，东北才演迤。
自多岩洞胜，衡庐可肩比。
危危松间石，跪立驯虎兕。
前瞻忽长啸，幽响久乃已。
桃源果何以，兹景清且美。
穷探非予乐，所乐有偶尔。
周子宜数来，逍遥自今始。
经杜樊川山水榭故基
作者：马治
朝代：明
体裁：七言绝句

风烟淡淡水冥冥，杜榭桥西伤我情。闲倚溪楼望山色，鸊鹈飞处晚钟声。
绝句五首（治）
作者：马治
朝代：明

秋至衣裳薄，思归未有涯。得如江巨孝，处处自将车。一从蔷薇绿，经秋忆故庐。乡书夜来到，只是更愁予。有弟天涯隔，无人消息稀。何时比鸿雁，一道向南飞。蚤学屠龙技，三年望有成。朝来鉴海水，华发已先明。得志有偶尔，居贫方晏然。君观纸上墨，一日是千年。
绝句五首（治）·其一
作者：马治
朝代：明
体裁：五言绝句

秋至衣裳薄，思归未有涯。得如江巨孝，处处自将车。
绝句五首（治）·其三
作者：马治
朝代：明
体裁：五言绝句

有弟天涯隔，无人消息稀。何时比鸿雁，一道向南飞。
绝句五首（治）·其二
作者：马治
朝代：明
体裁：五言绝句

一从蔷薇绿，经秋忆故庐。乡书夜来到，只是更愁予。
绝句五首（治）·其五
作者：马治
朝代：明
体裁：五言绝句

得志有偶尔，居贫方晏然。君观纸上墨，一日是千年。
绝句五首（治）·其四
作者：马治
朝代：明
体裁：五言绝句

蚤学屠龙技，三年望有成。朝来鉴海水，华发已先明。
罨画溪
作者：马治
朝代：明
体裁：古风

积雨洗崖嶂，奔泉会空曲。流为千丈溪，泓停深似玉。霞吟发彩翠，花艳分红绿。浦云自点缀，岸峰相映烛。旁穿震泽口，直泻颐山腹。日暮扁舟来，渔歌出湖洑。
读书
作者：马治
朝代：明
体裁：古风

窜身丹厓下，灭迹浮云端。余事既不闲，冥心以游观。读书南山日，秋气浩漫漫。悲商扣庭柯，四座鸣风湍。已与清景晤，乐哉此盘桓。餐和遗糟粕，饮胜入肺肝。隐几俄万古，其人梦交欢。携手逍遥墟，乾坤欻高寒。顾谓尘世子，斯道自平宽。胡为在荆棘，方寸生波澜。向无问津者，悲尔后来难。
过任彦升钓台
作者：马治
朝代：明
体裁：五言律诗

寂寂山水郡，依依今古名。斯人同化尽，系缆旧台倾。汀树烟中没，寒禽沙际鸣。无人坐垂钓，永念彼平生。
过西涧
作者：马治
朝代：明
体裁：五言律诗

虚舟信所往，行止若无端。适此清秋日，幡然悲路难。竹林夜来雨，茅栋已惊寒。一幸朋俦接，空山予少安。
追和柯丹丘所藏坡翁诗帖五首（洪武辛酉九月）
作者：马治
朝代：明

东阁小诗书梦破，后堂残醉烛花明。春风客散茶香在，寂寞人间万古情。红入两颧春意满，翠笼双袖晓寒尖。虽知别后情难识，也觉愁中醉易添。彩笔诗成举座惊，素衣新剪凤毛翎。多情应是莲花女，留得银筝金字经。透海丹砂一粒红，前身宜与后身同。就中只换神仙骨，尘业何由到素风。沧海桑田复几尘，东风惟见落花春。须知剩水残山后，冰雪肌肤别有人。
追和柯丹丘所藏坡翁诗帖五首（洪武辛酉九月）·其一
作者：马治
朝代：明
体裁：七言绝句

东阁小诗书梦破，后堂残醉烛花明。春风客散茶香在，寂寞人间万古情。
追和柯丹丘所藏坡翁诗帖五首（洪武辛酉九月）·其三
作者：马治
朝代：明
体裁：七言绝句

彩笔诗成举座惊，素衣新剪凤毛翎。多情应是莲花女，留得银筝金字经。
追和柯丹丘所藏坡翁诗帖五首（洪武辛酉九月）·其二
作者：马治
朝代：明
体裁：七言绝句

红入两颧春意满，翠笼双袖晓寒尖。虽知别后情难识，也觉愁中醉易添。
追和柯丹丘所藏坡翁诗帖五首（洪武辛酉九月）·其五
作者：马治
朝代：明
体裁：七言绝句

沧海桑田复几尘，东风惟见落花春。须知剩水残山后，冰雪肌肤别有人。
追和柯丹丘所藏坡翁诗帖五首（洪武辛酉九月）·其四
作者：马治
朝代：明
体裁：七言绝句

透海丹砂一粒红，前身宜与后身同。就中只换神仙骨，尘业何由到素风。
酬前（治）
作者：马治
朝代：明

东斋见微月，露坐稀华星。感物增惋伤，怀人在岩扃。高情沐垂照，寤寐不遑宁。中夜梦良觌，君歌谓予听。清商随风起，虚箔转琴泠。款密松下室，踟蹰水边亭。常时往来处，目击心已冥。觉闻西涧流，离合方悟形。鸡鸣空山曙，开户竹林青。忽枉蓬筚信，芳缄耀云屏。凄凄贫贱交，恻恻秋露零。昔如双飞鹄，于今两枯萍。诗中语再四，年运不暂停。道术尚迂邈，焉能事仙灵。骑鲸倘可望，同日戏沧溟。
酬前（治）
作者：马治
朝代：明
体裁：古风

东斋见微月，露坐稀华星。感物增惋伤，怀人在岩扃。高情沐垂照，寤寐不遑宁。中夜梦良觌，君歌谓予听。清商随风起，虚箔转琴泠。款密松下室，踟蹰水边亭。常时往来处，目击心已冥。觉闻西涧流，离合方悟形。鸡鸣空山曙，开户竹林青。忽枉蓬荜信，芳缄耀云屏。凄凄贫贱交，恻恻秋露零。昔如双飞鹄，于今两枯萍。诗中语再四，年运不暂停。道术尚迂邈，焉能事仙灵。骑鲸倘可望，同日戏沧溟。
闻笛声送任掾
作者：马治
朝代：明
体裁：七言绝句

柳条拂水已堪折，梅花照□如欲言。翻向溪桥成久立，春风吹笛黯销魂。
食茯苓粥
作者：马治
朝代：明
体裁：七言律诗

颇闻学士防风粥，曾吃诗人锦带羹。岂谓茯苓宜岁晚，已收粳稻得霜晴。腥膻习漫从教洗，禽鸟形残不忌烹。饱食未须论月给，石杉偕坐听松声。
次韵鹿干岳《喜从玉壶记忆得周忠介旧寄二诗赋此》
作者：马洁
朝代：明

漫道龙门迥万寻，凉风怀袖见豪吟。瓣香空结南丰意，仙字疑成脉望心。君自山阳悲铁笛，我其梦后写雷琴。诗林此日传佳话，存没何曾改断金。
东风第一枝·梅花
作者：马洪
朝代：明

饵玉餐香，梦云惜月，花中无此清莹。俨然姑射仙人，华佩明珰新整。五铢衣薄，应怯瑶台凄冷。自骖鸾、来下人间，几度雪深烟暝。孤绝处、江波流影。憔悴也、春风销粉。相思千种闲愁，声声翠禽啼醒。西湖东阁，休说当时风景。但留取、一点芳心，他日调羹翠鼎。
凤凰台上忆吹箫·秋月
作者：马洪
朝代：明
体裁：词

淡淡秋容，澄澄夜影，涓涓月挂梧桐。爱箫声缥缈，帘影玲珑。彩凤衔书未至，玉宇净、香雾空濛。凉如水，翠苔凝露，琪树吟风。匆匆。年华暗换，嗟旧欢成梦，芳鬓飞蓬。想清江泛鹢，紫陌游骢。应念佳期虚负，瞻素彩、感慨相同。凝情久，谁家捣衣，砧杵丁东。
南乡子·南屏晚钟
作者：马洪
朝代：明
体裁：词

金磬罢泠泠。风袅鲸音出翠屏。柳外高楼花底户，窗扃。却似枫桥半夜听。僧已了残经。香断薰炉月满庭。八百宝珠閒搯遍，声停。老鹤松间梦已醒。
南乡子·苏堤春晓
作者：马洪
朝代：明
体裁：词

烟树带莺啼。催得纱窗日渐低。金锁连城门四扇，开齐。缥缈楼台影尚迷。已有玉骢嘶。花路香尘踏作泥。可是寻芳人起早，相携。占断风流在此堤。
少年游
作者：马洪
朝代：明

弄粉调脂，梳云掠月，次第晓妆成。鹦鹉笼边，秋千墙里，半晌不闻声。原来却在瑶阶下，独自踏花行。笑摘朱樱，微揎翠袖，枝上打流莺。
昭君怨
作者：马洪
朝代：明
体裁：词

远路危峰斜照，瘦马尘衣风帽。此去向萧关？向长安？
便坐紫薇花底，只是黄粱梦里。三径易生苔，早归来。
海棠春
作者：马洪
朝代：明
体裁：词

越罗衣薄轻寒透。正画阁、凤帘飘绣。无语小莺慵，有恨垂杨瘦。桃花人面应依旧。忆那日、擎浆时候。添得暮愁牵，只为秋波溜。
满庭芳·落花
作者：马洪
朝代：明

春老园林，雨余庭院，偏惹蝶骇莺猜。蔫红皱白，狼藉满苍苔。正是愁肠欲断，珠箔外、点点飘来。分明似，身轻飞燕，扶下碧云台。当初珍重意，金钱竞买，玉砌新栽。更翠屏遮护，羯鼓催开。谁道天机绣锦，都化作、紫陌尘埃。纱窗里，有人怜惜，无语托香腮。
满庭芳·落花
作者：马洪
朝代：明
体裁：词

春老园林，雨馀庭院，偏惹蝶骇莺猜。蔫红皱白，狼藉满苍苔。正是愁肠欲断，珠箔外、点点飘来。分明似，身轻飞燕，扶下碧云台。当初珍重意，金钱竞买，玉砌新栽。更翠屏遮护，羯鼓催开。谁道天机绣锦，都化作、紫陌尘埃。纱窗里，有人怜惜，无语托香腮。
续游仙诗六首
作者：马洪
朝代：明

玉版金花阔幅笺，朝来次第散群仙。紫皇敕遣誊《真诰》，第一人书第一篇。巴园橘里赌棋还，暗忆嬴时笑解颜。两袖玉尘三百斛，抛为瑞雪满人间。养驯苍鹿放蓬山，走入烟霞唤不还。明日群中寻却易，七星符在顶毛间。玉案珠帘翡翠屏，焚香夜诵蕊珠轻。月明鸾背飞琼过，少驻花阴带笑听。河西昨夜见牛郎，说道天田未大穰。八万三千修月户，多将玉屑当干粮。侍儿扶上紫鸾车，一笑相逢萼绿华。今夜芜城好明月，无双亭上看琼花。
续游仙诗六首·其一
作者：马洪
朝代：明

玉版金花阔幅笺，朝来次第散群仙。紫皇敕遣誊《真诰》，第一人书第一篇。
续游仙诗六首·其三
作者：马洪
朝代：明

养驯苍鹿放蓬山，走入烟霞唤不还。明日群中寻却易，七星符在顶毛间。
续游仙诗六首·其二
作者：马洪
朝代：明

巴园橘里赌棋还，暗忆嬴时笑解颜。两袖玉尘三百斛，抛为瑞雪满人间。
续游仙诗六首·其五
作者：马洪
朝代：明

河西昨夜见牛郎，说道天田未大穰。八万三千修月户，多将玉屑当干粮。
续游仙诗六首·其六
作者：马洪
朝代：明

侍儿扶上紫鸾车，一笑相逢萼绿华。今夜芜城好明月，无双亭上看琼花。
续游仙诗六首·其四
作者：马洪
朝代：明

玉案珠帘翡翠屏，焚香夜诵蕊珠轻。月明鸾背飞琼过，少驻花阴带笑听。
行香子
作者：马洪
朝代：明
体裁：词

红遍樱桃，绿暗芭蕉，锁窗深、春思无聊。双飞燕懒，百啭莺娇。正漏声迟，帘影静，篆香飘。惜月前宵，病酒今朝，有谁知、臂玉微销。封题锦字，寄与兰翘。恨树重重，云渺渺，水迢迢。
行香子
作者：马洪
朝代：明

红遍樱桃，绿遍芭蕉，锁窗深、春思无聊。双飞燕懒，百啭莺娇。正漏声迟，帘影静，篆香飘。惜月前宵，病酒今朝，有谁知、臂玉微销。封题锦字，寄与兰翘。恨树重重，云渺渺，水迢迢。
金菊对芙蓉·九日
作者：马洪
朝代：明
体裁：词

过雁行低，鸣螀韵急，纷纷叶下亭皋。向霜庭看菊，飙馆题糕。依然宾主东南美，胜龙山、迢递登高。绣屏孔雀，金盘橘柚，银瓮蒲桃。痛饮鲸捲波涛。笑百年春梦，万事秋毫。问台前戏马，海上连鳌。当时二子今安在，乾坤大、容我粗豪。四弦裂帛，双鬟舞雪，左手持螯。
青玉案
作者：马洪
朝代：明
体裁：词

平川渺渺花无数。明镜里、孤舟度。花下美人和笑顾。问郎莫是，乞浆崔护。别久来何暮。盈盈罗袜凌波步。眉月连娟鬓如雾。人世光阴花上露。这回休去，再来须误。个是桃源路。
赤壁
作者：马淮
朝代：明
体裁：七言绝句

江中白鹤影双下，山外游人时一来。千古江山只如此，且须把酒放眉开。
奉和诸社长小园看牡丹枉赠之作二首【其一】
作者：马湘兰
朝代：明
体裁：诗

【其一】
露滋绣萼弄轻寒，把酒同君带笑看。
忆昔汉宫人去远，阿谁今倚玉阑干。
奉和诸社长小园看牡丹枉赠之作二首【其二】
作者：马湘兰
朝代：明
体裁：诗

【其二】
春风帘幕赛花神，别后相思入梦频。
楼阁新成花欲语，梦中谁是画眉人。
延秀阁和顾太湖韵
作者：马湘兰
朝代：明
体裁：诗

飞阁凌云向水开，好风明月自将来。千江练色明书幌，万叠岚光拂酒杯。何处笛声梅正落，谁家尺素雁初回。芳尊竟日群公坐，得侍登高作赋才。
怆别
作者：马湘兰
朝代：明
体裁：诗

病骨淹长昼，王生曾见怜。时时对兰竹，夜夜集诗篇。寒雨三江信，秋风一夜眠。深闺无个事，终日望归船。
赋得自君之出矣二首【其一】
作者：马湘兰
朝代：明
体裁：诗

【其一】
自君之出矣，怕听侍儿歌。
歌入离人耳，青衫泪点多。
赋得自君之出矣二首【其二】
作者：马湘兰
朝代：明
体裁：诗

【其二】
自君之出矣，不共举琼卮。
酒是消愁物，能消几个时？
赋得自君之出矣（二首）
作者：马湘兰
朝代：明

自君之出矣，怕听侍儿歌。歌入离人耳，青衫泪点多。
百家岩步秦祐韵
作者：马澜
朝代：明
体裁：五言律诗

四面山环拱，禅宫倚翠岑。志文传上古，风景冠当今。月送林泉影，云藏雨露心。此游难再得，莫厌酒杯深。
咏珠泉
作者：马煜如
朝代：明
体裁：五言律诗

离径芙蓉峡，涓涓见此真。明珰遗汉渚，石乳泻天津。色似含星动，光疑委露新。试探龙卧处，应有得珠人。
西湖竹枝歌·其一
作者：马琬
朝代：明

湖头女儿二十多，春山两点明秋波。自从湖上送郎去，至今不唱江南歌。
题赵仲穆竹西草亭图
作者：马琬
朝代：明
体裁：七言律诗

扬子宅前好修竹，因看万个碧交加。薰风满簟吹苍雪，春雨充庖尽玉芽。茶臼或闻来北牖，箨龙未许过东家。时时彷像扬州去，拄杖寻君又日斜。
寒郊
作者：马瑞
朝代：明

野旷色如暝，寒郊气转清。贪看飞鸟没，立尽落霞明。日堕危峰影，风低旅雁声。潞州栖未稳，移棹入吴城。
秋入山寺访庐山德公
作者：马瑞
朝代：明

午钟新雨后，清响出空林。忽与远公遇，共兹尘外心。人来佛地少，秋入寺门深。一笑前溪别，幽踪不可寻。
沧江怀古
作者：马继龙
朝代：明
体裁：七言律诗

孤江铁索跨长虹，鸟道从天一线通。树响龙来陵谷雨，山空猿啸石楼风。百蛮南诏襟喉地，万木荒祠鼓角中。象马何年归贡赋，土人犹说武侯功。
拜石斋送郑醒生鸿胪北上
作者：马维铭
朝代：明
体裁：古风

惭无醒酒石，醉后逢醒生。君乃独醒者，云作蓟门行。天子自明圣，群公赞太平。君向府中趋，手版能为情。虽縻长安米，亦游大人名。岂为曲糵苦，吏治扬其声。仍当酌一斗，与尔解馀酲。
挽项大司马
作者：马舆
朝代：明
体裁：七言律诗

山河正气竟何其，汗简芳名千古垂。足底蒺藜归汉日，胸中介胄定秦时。平沙碧草空残垒，古木黄鹂有旧祠。头白书生双剑在，参从无地有馀悲。
汝水秋风
作者：马蕙
朝代：明
体裁：七言律诗

一带清溪绕故城，蒹葭淅沥动秋声。霞随孤鹜天边没，柳映残阳雨外明。红蓼岸平樵唱入，白蘋香散钓舟横。临流独爱清如许，何必桃源问渡情。
三洲岩
作者：马襄
朝代：明

东风策马循阡陌，偶入三洲紫翠堆。片石辟开真境界，九天飞下小蓬莱。药炉客已还丹去，花径人常载酒来。岩畔留题纪行迹，不教春雨长莓苔。
之罘山
作者：马诏
朝代：明
体裁：七言律诗

半岩老树挂藤萝，一径萦纡走峻坡。黄草西来平地少，青天南下乱山多。云楼海峤罗烟缕，雪皱滩沙漾月波。千古潮来复潮去，断崖无数掺空螺。
和西湖竹枝词二首
作者：马贯
朝代：明

吴姬轧轧小车红，争来陌上看春风。不敢高声唱歌去，恐惊丞相在船中。百花楼头闻马嘶，郎从花里斗金鸡。朝朝捲起珠帘望，不是郎归不下梯。
和西湖竹枝词二首·其一
作者：马贯
朝代：明
体裁：词

吴姬轧轧小车红，争来陌上看春风。不敢高声唱歌去，恐惊丞相在船中。
和西湖竹枝词二首·其二
作者：马贯
朝代：明
体裁：词

百花楼头闻马嘶，郎从花里斗金鸡。朝朝捲起珠帘望，不是郎归不下梯。
淮东女儿歌
作者：马贯
朝代：明

淮东女儿饮淮水，锦红缠头金约指。正年十四十五多，弯弯春山斗青蛾。阿爷自拟倾城色，黄金不多终不得。西江估客浮大船，年年卖珠淮水边。女儿门前有高树，野鸳沙鸡得长住。当筵舞罢结重欢，百斛珍珠泻秋露。船空珠尽河水秋，门前马嘶金络头。旧客未尽新客留，淮东女儿起高楼。
鸳鸯歌为张节妇赋
作者：马贯
朝代：明

翠屏罗荐沈香楼，紫金鸳鸯居上头。双飞誓作不死匹，万古愿同歌《莫愁》。楼前长挂团圆月，谁道能圆又能缺。可怜交颈复同心，一夜秋风两离别。茱萸子落芙蓉老，云鬓蛾眉断梳扫。永持灰死百炼心，化作人间雪衣鸟。万年莫铸双龙泉，千年莫栽并头莲。鸟飞在地长自洁，月缺在天长不圆。
送人归平阳
作者：马铎
朝代：明
体裁：七言绝句

太行山上西日微，桐乡城下行人稀。关河万里愁归客，汾水秋风孤雁飞。
送徐主事孟晞回澄江
作者：马铎
朝代：明
体裁：七言律诗

京华二月柳垂丝，游子南行惜别离。陌上看山愁对酒，风前握手倦吟诗。云连铁瓮人烟迥，月满丹阳客棹迟。粉署严程应待汝，莫因乡国缓来期。
七夕
作者：马閒卿
朝代：明
体裁：七言绝句

灵鹄成桥事有无，人间今夜忆黄姑。倚窗坐久秋声动，一叶西风到碧梧。
暮春
作者：马閒卿
朝代：明
体裁：七言绝句

纱窗睡起霭朝晖，满院莺声花正飞。閒里不知因甚事，春来容易送春归。
暮秋
作者：马閒卿
朝代：明
体裁：五言绝句

野色满园中，閒情立晚风。菊花含雨艳，枫叶醉霜红。
有感
作者：马閒卿
朝代：明
体裁：五言绝句

春风冷落后，秋圃恨开迟。总是宜男草，傍人也未知。
有感
作者：马閒卿
朝代：明

春风零落后，秋圃恨开迟。总是宜男草，傍人也未知。
苦雨
作者：马閒卿
朝代：明
体裁：五言律诗

终日雨翻盆，愁人欲断魂。岭云生屋角，野水没篱根。杨柳深藏径，梨花静掩门。声声偏入耳，寂莫自黄昏。
七夕
作者：马间卿
朝代：明

灵鹊成桥事有无，人间今夜忆黄姑。倚窗坐久秋声动，一叶西风到碧梧。
寄升庵
作者：马间卿
朝代：明
体裁：七言绝句

懒把音书寄日边，别离经岁又经年。郎君自是无归计，何处青山不杜鹃。
暮春
作者：马间卿
朝代：明

纱窗睡起蔼朝晖，满院莺声花正飞。闲里不知因甚事，春来容易送春归。
暮秋
作者：马间卿
朝代：明

野色满园中，闲情立晚风。菊花舍雨艳，枫叶醉霜红。
苦雨
作者：马间卿
朝代：明

终日雨翻盆，愁人欲断魂。岭云生屋角，野水没篱根。杨柳深藏径，梨花静掩门。声声偏入耳，寂寞自朝昏。
晓行
作者：马骈
朝代：明
体裁：五言绝句

明河欲西垂，树杪大星落。隐隐远烟消，霜天一声角。
村猎
作者：马骈
朝代：明
体裁：五言绝句

陇断沙痕浅，山空月色孤。归来夜将午，射得紫髯狐。
题谼峪山
作者：马骧
朝代：明
体裁：七言绝句

秋山老矣为谁容，佳处浑教锦绣封。啼鸟似将幽意说，数声飞傍紫烟峰。
观海
作者：马鸣雷
朝代：明
体裁：七言律诗

不信春花拂浅红，愁听新雨积空濛。偶来日落登山屐，遂觉寒生破浪风。蜃市隔烟翻去鸟，渔灯吹影断归蓬。三更起读枚生赋，响合涛声正未穷。
吊闽中陈烈女
作者：马鸣霆
朝代：明
体裁：七言律诗

汉竹曾分剖九仙，贞魂久讶惜芳年。伏灵一梦晞朝露，辟谷千秋泣夜鹃。志烈古来高截发，声蜚此去永垂篇。峨嵋月黯凄风木，疑与槁砧诉墓前。
下溠戍
作者：马龠
朝代：明
体裁：古风

三才各奠位，惟一斯有定。殷夏愬太古，曾有三裂柄。黍离降国风，春秋笔王政。鼎立而瓜分，斯世何由靖。治乱理有之，今昔关生命。踌躇下溠戍，使我涕泗迸。
大洪山
作者：马龠
朝代：明
体裁：古风

南都谒大狐，天封与之俱。俗老相传指，云是巘之区。别有大湖山，嵬然西南隅。讵应昔贤赋，舍大顾小图。僧人类蠢拙，唐宋溺浮屠。取此加诸彼，误狐以为湖。世道相舛讹，宁独兹已乎。
夏日同潘景升过研山堂候米君梦不至
作者：骆云程
朝代：明
体裁：五言律诗

徙石坐移晷，期君犹未还。梅阴低覆屋，竹响暗浮山。借地真侨隐，寻源喜伴閒。曰归倘相访，题壁句休删。
祀诗仙与张子邻曾酉若作
作者：骆云程
朝代：明
体裁：古风

藻运恃哲流，大雅期可作。遹哉思古人，斗酒共为乐。馀响接前修，篦刮醒继铎。现兹笔舌灵，似过屠门嚼。诗理细于杪，文心和尔籥。同侪少建安，旷览寄辽廓。尼父暨姬公，千载恍如昨。苏李河梁吟，友谊终非薄。庶几配斯良，今昔敢云错。酬以醴与浆，供之脯与酪。瓣香岂易然，传灯不徒爝。脉系亿万年，杰也归予骆。拜踏诸圣贤，沃我针砭药。绍述殆君先，试为启酉若。春曦暗耿光，才名满京洛。
禽言一首
作者：骆云程
朝代：明
体裁：古风

脱却破裤。衣著新，莫著故，新人纨绮旧荆布。贵易交，富易妇。朝还朝，暮还暮，人生肯系如匏瓠。
芦池小筑秋怀
作者：骆云程
朝代：明
体裁：七言律诗

三径初依一曲池，篱头枸杞缀红时。厨贫供客收霜栗，寺近斋僧折露葵。华发暂随衰草短，雄心肯逐暮云移。年来踪迹真成隐，已买渔蓑与钓丝。
莫春
作者：骆云程
朝代：明
体裁：七言绝句

愁中忘却春归去，绿暗蘼芜燕子飞。还忆月明携手处，半庭花影上人衣。
送弘与上人采茶埭山
作者：骆云程
朝代：明
体裁：五言律诗

飞锡蹑芙蓉，穿萝摘紫茸。香烦三等判，色借一溪浓。雪乳擎波泛，云芽裹箬封。师还结汤社，参破赵州宗。
钟幼芝从塞上归移家郊外
作者：骆云程
朝代：明
体裁：五言律诗

游为风尘倦，归来选胜居。莫嫌同四壁，端可了三馀。卖剑求黄犊，寻诗任蹇驴。玉关生入早，猿臂老何如。
次白莹青云天梯诗韵
作者：骆可圣
朝代：明
体裁：七言律诗

一片清光锁郡雄，天边层削秀芙蓉。烟连淡浦三千岫，气压阳台十二峰。湛湛壶天飞乳蝠，离离霜草接云龙。夜来心醉松梢月，直递寒香上九重。
出贡自咏
作者：骆廷用
朝代：明

名向诸生册免登，须髭染后白犹仍。天教粗粝餐常饱，官俸何劳给斗升。
元宵宴康砺峰太史宅次韵
作者：骆文盛
朝代：明

东风池馆雪消迟，雪色灯光映酒时。夜半醉归河上路，马头明月正相宜。
南乡子·夏日游竹隐寺
作者：骆文盛
朝代：明

古寺隐丛篁，石径逶迤碧藓荒。夹道松枝低拂幰，苍凉，清露沾衣湿不妨。缓步上回廊，老衲相邀入竹房。旋汲山泉供茗碗，悠飏，风送闲云下石床。
南乡子·夏日游竹隐寺
作者：骆文盛
朝代：明
体裁：词

雨洗碧山头。霭霭峦光翠欲流。归骑不妨苔径滑，飕飕。竹下凉生暗入秋。缓步出林丘。何日重来续胜游。佳思却凭清梦远，悠悠。骑鹤还寻海上洲。
宿刘谏议祠
作者：骆文盛
朝代：明
体裁：七言律诗

谏议祠堂日已颓，入门萧瑟但蒿莱。英风祇自怀千古，行潦那能奠一杯。人静鼯鼪啼夜雨，月明风露冷秋槐。更馀不尽徘徊意，手摸残碑思转哀。
左顺门值雨
作者：骆文盛
朝代：明
体裁：五言律诗

晓漏趋朝候，殷雷送雨时。殿云低拂槛，檐溜急通池。自讶沾衣速，何妨退食迟。宫莺春罢啭，应湿上林枝。
旋中闻雁
作者：骆文盛
朝代：明

西风鸿雁惜离群，露下天高仿佛闻。方讶北来冲远塞，忽惊南去入寒云。千山落叶还秋杪，一卷残书且夜分。无那余音更嘹亮，倚楼乡思益纷纷。
访友途中滞雨
作者：骆文盛
朝代：明

长河波浪渺无津，匹马西风日易曛。客舍况逢三日雨，故人犹隔数重云。山容惨淡当窗见，鸟语啁啾近水闻。信有路难行未得，旅愁乡思益纷纷。
读延生集
作者：骆文盛
朝代：明
体裁：古风

适俗韵自少，爱山情颇多。迩来南山下，卜筑当岩阿。槛外倚修竹，墙头缠女萝。蔼蔼丛桂阴，郁郁乔松柯。清泉日夕流，好鸟鸣相和。展书坐磐石，书中意如何。延龄与养性，要在蠲烦苛。长生岂敢慕，庶以痊沉痾。
雪霁
作者：骆文盛
朝代：明

旭日散晴晖，西山雪意微。茶初烹石鼎，客已到柴扉。啅雀檐前下，轻云谷口归。村醪闻已熟，莫惜典寒衣。
题韩信庙
作者：骆用卿
朝代：明
体裁：七言律诗

逐鹿中原汉力微，登坛顿蹙楚军威。足当蹑后犹分土，心未猜时尚解衣。毕竟封侯符蒯彻，几曾握手到陈豨。英魂漫洒荒山泪，秋草长陵久落晖。
会基关
作者：骆问礼
朝代：明
体裁：五言律诗

几度基山顶，凭临四望赊。羊肠残卒哨，鸡黍野人家。径侧荒村远，风高落日斜。奔忙因何事，羞睹道傍花。
小西天
作者：骆骎曾
朝代：明
体裁：七言绝句

破壁曾传上古书，经成瘗石计非疏。祗缘地下无秦火，不向人间较鲁鱼。
泛泖
作者：骆骎曾
朝代：明
体裁：七言律诗

十年清梦可追寻，江上浮槎试一临。水月倒悬祇树影，天风长送海潮音。杯浮野渡占僧定，阁映空明沁客心。饮啄人生原有定，君平何必问升沉。
溪上
作者：骆骧
朝代：明
体裁：七言绝句

竹树参差映碧纱，槿篱茅屋两三家。前溪一望人烟少，水鸟双飞上钓槎。
漫兴
作者：骆骧
朝代：明
体裁：七言绝句

园林雨足绿阴肥，风静茅堂乳燕飞。睡起不知春又晚，篱间花事到蔷薇。
烟雨亭
作者：骆骧
朝代：明
体裁：五言律诗

曲槛浮青霭，荒阶藓迹深。云归滋乱石，鸟静啭空林。坐怯草衣冷，书贪竹几阴。泉声与山色，并作晚来吟。
南海县联
作者：骆龙仙
朝代：明
体裁：联

南斗以南观北斗；后天之后见先天。
望瀑怀友
作者：高与清
朝代：明
体裁：五言律诗

瀑布铁城落，晴看似白云。从来潭水怒，只有野猿闻。人隔三山远，乡因一岭分。安能乘霁色，策杖一寻君。
冬江
作者：高世彦
朝代：明
体裁：七言律诗

秋尽寒潭敛水痕，断云残雪送朝昏。深冬野马巢溪树，近渚人家掩石门。何处洞箫吹夜雨，一竿渔火彻朝暾。蜀江气暖春光早，已有林花映小村。
飞来寺
作者：高为表
朝代：明

前朝中宿记名山，觉路孤悬断宇寰。猿去洞门千涧静，云来珠树一僧闲。祇期秋色生衣上，那薄尘心出世间。况复同游称述作，凭高幽赏讵言还。
登岱
作者：高仪
朝代：明
体裁：七言律诗

诸岳崚嶒仰岱宗，天门迢递碧芙蓉。御坪有路仍回马，石表无衣怅祖龙。星斗平悬玉帝观，乾坤不老丈人峰。夜阑红日升沧海，咫尺蓬瀛第几重。
寄施以端
作者：高伯恂
朝代：明

桃花点点山中雨，杨柳青青水面丝。春色恼人牵别恨，锦笺乘兴写相思。小窗鹦鹉呼春梦，芳树提壶促醉期。惆怅百年今已半，花前时复玉樽随。
寄梁绍辉
作者：高伯恂
朝代：明
体裁：七言律诗

花时醉里悤悤别，回首西风锦树秋。明月相思隔江浦，素书不见到林丘。松阴尘榻晴还拂，池畔清尊晚更留。山水閒情宜共赏，碧云凉雁思悠悠。
次壁东
作者：高克正
朝代：明
体裁：七言律诗

雨湿征衣过远村，恰逢池上狎鸥人。家疑避世桃源地，身似投竿渭水滨。皓首杖鸠强饭足，苍头折柳踏歌新。高堂鹤发年相埒，回首云乡思转频。
武夷杂咏
作者：高克正
朝代：明
体裁：七言绝句

雨过春朝倍可怜，芳菲冉冉片帆前。群仙晞发知何处，花落花开不记年。
中峰
作者：高出
朝代：明
体裁：七言绝句

缥缈中峰四望平，天风万里步虚声。拟攀星斗归瑶阙，鸾凤同闻子晋笙。
九潭
作者：高出
朝代：明
体裁：七言绝句

空门漠漠白云还，云外春潭镜里山。独有钵龙眠不稳，时来行雨到人间。
崿岭
作者：高出
朝代：明
体裁：七言绝句

二室中分豁一门，岧峣万仞上轘辕。千秋辇路生春草，不待啼鹃已断魂。
嵩阳宫作歌
作者：高出
朝代：明
体裁：古风

乾河礧礧山巃嵷，四月天黄赤日风。麦陇半枯蜻蜓舞，逢人复问嵩阳宫。故基遗构不可睹，惟有三柏鼎树摩苍穹。曲凹十围深隐马，干秃皮皴僵如虹。半死半生鬼神护，倏东倏西日月通。传言汉封颇未辨，唐人之碑亦丰崇。牧牛磨角龙文没，苍苔濯雨虫书同。忆昔武帝巡幸日，千骑万乘郁菁茵。谁其闻者呼万岁，荒唐信之终愚蒙。即论此宫金银阙，鸾鹤葳蕤三花红。瑶殿翠华安在哉，岂意于今嵩草丛。三柏阅世几千载，风霜屡入感慨中。古今镌题诗有篇，其人往往逐飞蓬。呜呼使我不悲嵩阳宫。
御砦
作者：高出
朝代：明
体裁：七言绝句

明霞掩映御帷深，想像銮舆不可寻。少室千年山色在，问人寂寂古还今。
洛中感秋
作者：高出
朝代：明
体裁：五言律诗

红树邙山路，西风飒已惊。东京有遗事，游客不胜情。金谷铜驼地，周公召伯城。二毛动秋兴，三十岂成名。
箕山
作者：高出
朝代：明
体裁：古风

箕山于太室，如岱有梁甫。辅岳并称尊，他山遑敢侮。颍水源更清，石流历可数。所以让王人，洗耳临其浒。一瓢弃陶唐，饮牛愧巢父。后代鲜若俦，高风激千古。
荅赠刘载甫比部言别
作者：高出
朝代：明
体裁：五言律诗

五月江流涨，家人苦郁蒸。把君赠佳句，忽似踏层冰。为别亦常事，忘情终不能。渐深交态后，知已感偏增。
堂中春联
作者：高刚
朝代：明
体裁：联

海无波涛，海瑞之功不浅；林有梁栋，林润之泽居多。
三月二日交城大雪
作者：高叔嗣
朝代：明

建辰开此月，上巳预今朝。柳絮寒应未，雪花晚故飘。轻盈对山榭，点缀爱芳条。若伴边愁客，经春总不消。
与客游宋戴楼城门九老泉上
作者：高叔嗣
朝代：明

草郤相携处，田家水郭间。林风动衣带，泉色照容颜。软草留堪坐，芳花折与还。春城一散罢，车马更难攀。
与客集和氏园
作者：高叔嗣
朝代：明

惟君游每接，自余居多暇。留连上客筵，款曲中园驾。赋诗芳泉侧，举爵茂阴下。放心安知忧，携手不能罢。日气淡将夕，云影垂方夏。为农信可欢，世自薄躬稼。
与客集和氏园
作者：高叔嗣
朝代：明
体裁：古风

惟君游每接，自余居多暇。留连上客筵，款曲中园驾。赋诗芳泉侧，举爵葳阴下。放心安知忧，携手不能罢。日气淡将夕，云影垂方夏。为农信可欢，世自薄躬稼。
与王庸之饮
作者：高叔嗣
朝代：明

旅舍背都门，春风酒一尊。坐看芳草路，回忆故山村。为客谁称意，逢人未敢言。留君须醉倒，无奈日黄昏。
与邹生游香山宿僧房
作者：高叔嗣
朝代：明
体裁：五言律诗

遽愁春草歇，驱马春山中。夜宿禅关下，时将心赏同。风生近谷满，月照前湖空。终愧渊明辈，玄言对远公。
东原晚望答李鸿渐
作者：高叔嗣
朝代：明

东原晚望草烟齐，久卧无心出路迷。闲立秋风看木落，独行斜日听乌啼。一官已谢于陵后，百亩才开莘野西。此地故人应念我，逢人昨有数行题。
东壁偶题
作者：高叔嗣
朝代：明

皂帽辽东客，青门汉代瓜。宁知汴水上，更有野人家。巾服临秋换，壶觞自远赊。闲身与逸兴，并向物情夸。
东郊雨中柬士量
作者：高叔嗣
朝代：明

闲居甘绝迹，疏雨对芳原。念欲开青眼，谁还共绿尊。林烟旁舍午，野色远村昏。自笑平生意，无人空闭门。
中秋同栗梦吉饮
作者：高叔嗣
朝代：明

罢酒俱不乐，开帘望北轩。寒星出户少，秋露坠衣繁。散步怜新咏，平居想故园。空庭今夜月，客思岂堪言。
九日登城楼宋故都门
作者：高叔嗣
朝代：明

佳节倚秋城，朋曹晚相逐。窃怜坎廪心，暂寓登临目。日落故乡杯，霜寒游子服。百里览山河，千年看陵谷。生欣盛时康，追叹亡王促。帝功颓九五，霸气消百六。犹能识宫观，但见登樵牧。纵酒在高楼，悲歌对乔木。身同司马病，怀异步兵哭。举头望长天，万里来鸿鹄。默寻阶除降，独去归茅屋。
九月十日晚登城楼同川甫
作者：高叔嗣
朝代：明
体裁：五言律诗

暝色起郊关，层城烟雾间。千家响砧杵，四顾满云山。片月增愁思，凉风减病颜。登高情未已，还共此追攀。
二月十日至尉氏
作者：高叔嗣
朝代：明
体裁：五言律诗

含悽去旧里，秣马顿荒城。是节春将半，崇朝雨再晴。鸧鹒欲作语，杨柳尽垂荣。楚塞杳何所，嗟余方此征。
交城县壁
作者：高叔嗣
朝代：明

汲黯匡君意，颜延出守情。凭高无处语，寒日下孤城。
仲春山行
作者：高叔嗣
朝代：明
体裁：五言律诗

春事殆过半，客行殊未閒。流云开白日，微雨点青山。身世本迟钝，林皋当早还。烟郊春色长，感此奈愁颜。
仲春山行
作者：高叔嗣
朝代：明

春事殆过半，客行殊未闲。流云开白日，微雨点青山。身世本迟钝，林皋当早还。烟郊草色长，感此奈愁颜。
偶题
作者：高叔嗣
朝代：明

久为南亩客，况此北窗时。翻笑陶元亮，应多归去辞。凉风昨夜起，残雨夕阳移。坐卧身无事，茫然生远思。
元日同谷子延赋
作者：高叔嗣
朝代：明

雄都盛宾客，车马争驰骛。芳辰启初年，宴饮多所务。不知灌园身，何为迷方误。郊馆抗空壑，山扉启峻路。良朋平生欢，就我今朝步。城因并舍登，径为穿林度。微阴原上明，片日云中露。青霞照深池，白雪停幽树。共贪岁欲新，不厌日旋暮。农田方在兹，君岂数能顾。
元日同谷子延赋
作者：高叔嗣
朝代：明
体裁：古风

雄都盛宾客，车马争驰骛。芳辰启初年，晏饮多所务。不知灌园身，何为迷方误。郊馆抗空壑，山扉启峻路。良朋生平欢，就我今朝步。城因并舍登，径为穿林度。微阴原上明，片日云中露。青霞照深池，白雪停幽树。共贪岁欲新，不厌日旋暮。农田方在兹，君岂数能顾。
再出太原赴石州
作者：高叔嗣
朝代：明
体裁：五言律诗

旧路三年倦，新林二月馀。行旌晋祠水，田鼓汉城墟。愿以烹鲜治，无因害马除。往来竟何事，愧尔行春车。
再去都别亲知
作者：高叔嗣
朝代：明
体裁：古风

少缺经世用，遭遇明时康。出入在省达，仰逐群贤翔。譬如弩马足，侧畏道路长。颠踬不终期，中岁还故乡。愿言守旧庐，没齿乃其常。皇恩究微物，明照收群方。改服起渔樵，端笏陪鹓行。顽疏果难容，进退益多妨。犹参大藩居，守此国西疆。华阶岂不崇，荣进非所望。退念孤蹇迹，临路私自伤。无为世俗迁，久要不可忘。
再同子延上方寺赋
作者：高叔嗣
朝代：明
体裁：古风

巳忝阳春游，再陪琼瑶作。首岁与君同，名区践初约。芳风散入林，阴霭递相薄。微雨点春城，流云荡仙阁。楼当望远立，酒共凭高酌。树里梁王台，水际夷门郭。伊余本孤踪，事主乏明略。偶因负郭田，解印归丘壑。閒居道心增，日恋空门乐。安得拙病躯，放达长此托。
再次权店
作者：高叔嗣
朝代：明

摄官强四月，被役乃三来。把炬寻山路，传餐就水隈。忧荒早头白，忍事竟心灰。客姓途人记，官程驿吏催。梁园即此路，何恋不南回。
再次真定城别陈秉中时自京西还
作者：高叔嗣
朝代：明

经途雨雪涉冬春，仓卒重过奈此身。客舍留人酒瓮熟，官桥系马柳枝新。河山半折北来路，烽火全惊西望尘。别去定知头白尽，边隅谁念一征轮。
再移居
作者：高叔嗣
朝代：明

僦居屡傍禁垣西，曲巷重渠路转迷。万事无能心尽懒，一官何补首常低。行冲落日时驱马，起伺朝天每听鸡。局迹自伤非宦业，纶竿终有故山溪。
再调考功作
作者：高叔嗣
朝代：明

引疾三上书，微愿不克谐。徙官复在兹，心迹一何乖。轩裳日待旦，阊阖凌云排。入属金马籍，出与群龙偕。积贱讵有基，履荣诚无阶。但惜平生节，逾久浸沉埋。既妨来者途，谁明去矣怀。鸟迷思故林，水落存旧涯。唯当寻素业，归卧守荆柴。
再调考功作二首·其一
作者：高叔嗣
朝代：明
体裁：古风

弱冠发大梁，慷慨多奇志。师事鸣皋子，担簦窃自异。几穷柱下策，颇识壁中字。虽非国士才，通人尝予器。始辱狗监知，终奉龙门贽。弛负归中朝，持戟备末位。孤根难为容，名过易生累。一官岁再移，弥取简书忌。眷然怀夙昔，回首日增愧。
再调考功作二首·其二
作者：高叔嗣
朝代：明
体裁：古风

引疾三上书，微愿不克谐。徒官复在兹，心迹一何乖。轩裳日待旦，阊阖凌云排。入属金马籍，出与群龙偕。积贱讵有基，履荣诚无阶。但惜平生节，逾久浸沉埋。既妨来者途，谁明去矣怀。鸟迷思故林，水落存旧涯。惟当寻素业，归卧守荆柴。
再过紫岩寺
作者：高叔嗣
朝代：明

受事方从北，持车还向西。青林含日影，赤坂造天倪。宦味同鸡肋，官程任马蹄。苍崖摩遍认，随岁几行题。
冬夜寄友人
作者：高叔嗣
朝代：明
体裁：五言排律

客地殊不乐，褰裳夕望通。葭灰欲变节，桂魄几乘空。楚奏今维切，商歌古亦穷。兔园推上客，狗监数文雄。留滞无萱草，攀援有桂丛。何因辞世网，去矣作冥鸿。
冬日西园
作者：高叔嗣
朝代：明
体裁：五言律诗

泱漭空寒野，萧条只旧林。登高时送目，望远日愁心。世与身为累，贫将病转深。无能学袁盎，闾里共浮沉。
分水岭晚行
作者：高叔嗣
朝代：明
体裁：五言律诗

客兴日无奈，兵荒岁屡加。少年曾许国，多难更移家。远水通春骑，孤城起暮笳。凭高一回首，何处是京华。
刘西坡函山二先生见过
作者：高叔嗣
朝代：明
体裁：古风

简略缺世用，守此郊扉居。天寒草树尽，卧病情何如？台臣存旧好，宴饮及吾庐。伊昔趋天阶，俱衔君子惠。提摧文苑游，出入鹓行缀。良时未可忘，世故身相系。安知尊酒同？岁暮荒城际。无轻一日欢，乖离几更岁？
刘西陂先生按部洛阳道出小园
作者：高叔嗣
朝代：明
体裁：五言律诗

喧言洛阳去，皂盖首行春。尚枉柴门步，应怜伏枕身。柳条簇官骑，雪色没征轮。公问袁安事，平生解避人。
初去都夜
作者：高叔嗣
朝代：明

泛舟当日落，解佩及春归。病比相如是，情方叔夜非。暖云蒸海气，残月吐洲晖。今夕孤怀客，谁云伴少微。
初泛汉江东峪使君邀饮习池
作者：高叔嗣
朝代：明
体裁：古风

大堤两岸春流满，岘山十里衔日晚。新雨深沉洲屿移，馀霞明灭川途远。南来鞍马背高城，泛舟始作汉江行。总辔昨朝当寒食，鼓枻今日值清明。清明寒食愁江路，逢人乍问栖泊处。杨柳深垂渡口喧，桃花浅映村头暮。襄阳使君乘暇日，邀饮习池酒兴逸。然灯清夜歌管鸣，吹角沧波鱼龙出。去国未觉客身轻，乘流翻恨风帆疾。别君转入江湖长，明发解缆情如失。
初秋谷司仆杏山别业
作者：高叔嗣
朝代：明

田庐元自接，谈笑竟相从。是日当农暇，秋风动客容。开尊临积水，解带挂常松。欲去城东陌，留连听暮钟。
十一月朔孝义道
作者：高叔嗣
朝代：明

山城风物岁将阑，行县初因问俗安。授历漫惊违一载，趋朝尚记逐千官。烟钟动阙天微曙，火树熏庭夜不寒。久忝恩私今始悟，簿书催急驿程难。
南关晚行
作者：高叔嗣
朝代：明

笳声入晚不堪闻，驿路山腰向此分。洞壑空濛秋雨雪，岩崖突兀石生云。愁心胡马方频入，寓目冥鸿定几群。归兴转从今日尽，将因沙塞著微勋。
友人设饮病不赴
作者：高叔嗣
朝代：明

荒村犹病卧，空愧故交深。复有高堂宴，无如伏枕心。寒郊悬日影，平楚带秋阴。向夕东城望，宁知伫立吟。
叙怀
作者：高叔嗣
朝代：明
体裁：古风

生长夷门郭，往来萃野路。家贫无良谋，躬耕有远慕。始穷百王略，遂觉生民故。曰余本空疏，当年恣高步。庆彼鸣鹤期，忝此飞龙顾。亦知敝帚材，早享千金误。日月不我留，抚心惭往素。
古歌
作者：高叔嗣
朝代：明

荆和当路泣，良璞为谁明。茫然大楚国，白日失兼城。燕石十袭重，鱼目一笑轻。古来共感叹，今予益吞声。
吕潭境
作者：高叔嗣
朝代：明

连山望不极，况复楚云长。万树含春色，孤村带夕阳。解鞍当古戍，投袂及空堂。去国日方远，怀君意敢忘。
和汝南见过
作者：高叔嗣
朝代：明

晚日留仙辔，凉风劝客尊。偶然击筑伴，依旧抱关门。树落千重叶，蓬吹万里根。病身一如此，谁念在孤村。
喜萧司勋袁比部见宿山园
作者：高叔嗣
朝代：明
体裁：五言律诗

上客何时见，中园屏卧幽。门连莘野树，路转信陵丘。共坐深林晚，纷看落木秋。非君怜病侣，谁向此淹留。
壬辰生子
作者：高叔嗣
朝代：明

客贺当长至，渠生履岁和。更衣起自庆，醉酒坐同歌。身世浮沉甚，田园芜秽多。吾今只若此，知尔复如何。
夏夜同袁德延骑出宿村家
作者：高叔嗣
朝代：明

景落息炎氛，轻策稍相试。微风送林木，皓月临平地。路远忘前期，情惬随所至。田父止我宿，茅屋劝客醉。起步叩天空，仰对明星次。一贪鸡黍筵，三叹前贤意。轩冕愁束缚，江海伤憔悴。且愿为老农，敢谓辞高位。明发返故墟，努力看身事。
夏日雨后步至白石冈冈人争迎致知余卧前村姓名
作者：高叔嗣
朝代：明

落日长原独客行，郊园暑歇正新晴。林悬宿雨千村似，禾入凉飙四野平。尊酒笑从田父饮，柴门静识古人情。翻愁人拟陶元亮，前径初无五柳名。
夜怀家兄时有七歌示叔嗣
作者：高叔嗣
朝代：明
体裁：五言律诗

高梧残雨滴，凉气晚来生。一夕茅檐下，思君千里情。夜蝉临户响，晴日□□□。□□□□□，□□□遣平。
太安阻雨有怀都下诸友
作者：高叔嗣
朝代：明

苍苍云木变川原，黯黯客愁独掩门。卧听远舂白日静，起看阴壁绿苔繁。官名薄劣惭新侣，郎署迟回念旧恩。强欲题诗报同舍，便应投劾去乡园。
奉酬姜侍御见赠之韵
作者：高叔嗣
朝代：明

探奇曾禹穴，能赋岂天台。长自羞知己，徒言谢上材。忧加年近老，名在毁重来。欲去犹增恋，归心寄草莱。
始至读书园
作者：高叔嗣
朝代：明

疲薾违时好，归来践夙欢。田园深自托，朋旧肯相宽。挂壁寻耕耒，刈林选钓竿。亦知身寂寞，长冀赏心观。
子脩侍御见过时谢病
作者：高叔嗣
朝代：明

郊扉临巨壑，野日照晴空。柳色春衣上，波光晓镜中。当轩留驷马，出户倚双童。欲问朝簪懒，人今卧病同。
安肃县寺病居汉阳董玄亮见过时董奉使还阙
作者：高叔嗣
朝代：明
体裁：五言律诗

门前易水路，下马汉阳人。野寺天晴雪，他乡日暮春。相逢一尊酒，久别满衣尘。不惮王程急，应怜伏枕身。
定州道
作者：高叔嗣
朝代：明

夹岸新杨映广津，客行无绪独愁人。故园亦有千头树，二月中旬汳水滨。
宿八角
作者：高叔嗣
朝代：明

严更金柝起，杪岁玉关寒。行侣时相问，边城进更难。归心惟日夜，客鬓已星残。仰悟中林羽，投枝亦未安。
宿香山僧房·其一
作者：高叔嗣
朝代：明

遽愁春草歇，驱马春山中。夜宿香深处，闲谭梦复同。风生近谷满，月照前湖空。明日西行去，回望此寺东。
寄亳州薛考功
作者：高叔嗣
朝代：明

少年不识字，持戟仕金门。万事蹉跎岂自料，一官憔悴与谁言。上书昨日辞天子，还从阙下归田里。束缚始自重为人，激昂尚欲酬知己。不悟名轻世果然，翻嫌计晚身如此。便尔深林学遁栖，家贫那免伏耕犁。腰镰暮向夷门北，倚仗朝过莘野西。伐木手营一茅宇，披榛力灌几药畦。箧中笔砚无时把，肘后诗书坐懒题。往往顽痴众所疑，悠悠端合困明时。闻君解语五千字，宅畔仙窟定所知。此日低头应笑我，平时开口却为谁？
寄忆茂钦员外
作者：高叔嗣
朝代：明
体裁：古风

閒居巳可欢，况复乘嘉月。山莺日自鸣，园树皆争发。出从草际归，行傍村头歇。临流或漱齿，倚杖乃散发。此时正忆汝，振佩趋丹阙。
寄忆茂钦员外
作者：高叔嗣
朝代：明

闲居已可欢，况复乘嘉月。山莺日自鸣，园树皆争发。出从草际归，行傍村头歇。临流或嗽齿，倚仗乃散发。此时正忆汝，振佩趋丹阙。
寒食定兴雪中
作者：高叔嗣
朝代：明

二月莺花少，千家雨雪霏。可怜值寒食，犹未换春衣。积水生空雾，高城背落晖。忍看杨柳色，从此去王畿。
寒食日毗卢閤上寄茂钦
作者：高叔嗣
朝代：明

高楼晴出帝城南，杨柳千家夜雨含。欲换春衣惊客久，况逢寒食思谁堪。门前归路愁心绕，槛外群峰僻性耽。凭报故人应相笑，微身何事恋朝簪。
寓居慈仁寺游览
作者：高叔嗣
朝代：明

终日仙宫掩，青松绕殿遮。到来长春草，行坐落天花。閤上王城尽，门前官路斜。微身随处是，何敢叹无家。
寓居慈仁寺游览
作者：高叔嗣
朝代：明
体裁：五言律诗

终日仙宫掩，青松绕殿遮。到来长春草，行坐落天花。阁上王城尽，门前官路斜。微身随处是，何敢叹无家。
少年行
作者：高叔嗣
朝代：明
体裁：乐府曲辞

死士结剑客，生年藏博徒。里中夷门监，墙外酒家胡。有时事府主，无使击匈奴。虎颈一侯印，猿臂两雕弧。誓使名王事，羞闻边吏诛。长驱随汗马，转斗出飞狐。蒲垒随破灭，莎居不支吾。甲第起北阙，蛮邸开东都。岂若票姚将，椒房仗子夫。
少年行
作者：高叔嗣
朝代：明

死士结剑客，生年藏博徒。里中夷门监，墙外酒家胡。有时事府主，无使击匈奴。虎颈一侯印，猿臂两雕弧。誓使名王侍，羞闻边吏诛。长驱随汗马，转斗出飞狐。蒲类遂破灭，莎居不支吾。甲第起北阙，蛮邸开东都。岂学骠姚将，椒房仗子夫。
岁暮作
作者：高叔嗣
朝代：明
体裁：古风

旦夕兹岁改，萧条旅思多。云物媚晴宇，气候属妍和。峥嵘新阳至，故景实蹉跎。感时岂不怀，二纪倏焉过。栖身惭择木，望道叹伐柯。如匏吾自系，匪玉孰为磨。有发日就长，心短独如何。但云毕夙志，唯力岂知他。
岁暮作
作者：高叔嗣
朝代：明

旦夕兹岁改，萧条旅思多。云物媚晴宇，气候属妍和。峥嵘新阳至，故景实蹉跎。感时岂不怀，二纪倏焉过。栖身惭择木，望道叹伐柯。如匏吾自系，匪玉孰为磨。有发日就长，心短独若何。但云毕夙志，唯力岂知他。
岁暮答许武部廷议怀归
作者：高叔嗣
朝代：明

掩閤日愁晚，他乡岁已深。未能逃世网，岂是恋朝簪。以我不如意，怜君同此心。故园春事及，归路傥相寻。
岁暮答许武部廷议怀归
作者：高叔嗣
朝代：明
体裁：五言律诗

掩阁日愁晚，他乡岁巳深。未能逃世网，岂是恋朝簪。以我不如意，怜君同此心。故园春事及，归路傥相寻。
延津县立春
作者：高叔嗣
朝代：明
体裁：五言绝句

征路日才几，客心时已烦。春风花鸟处，回首忆田园。
归次南关驿
作者：高叔嗣
朝代：明
体裁：古风

祇役忽于今，径涂宛如昨。秣马息荒林，振车越重壑。岁暮滞还期，客心怅不乐。曰予本沈冥，遭时乃濩落。化海异微禽，蟠泥岂尺蠖。方因迁斥馀，始遂归来诺。逝将入云峰，灭迹从所托。
归自萧氏园作
作者：高叔嗣
朝代：明

到来日已暮，归去恋柴门。空自山当舍，其如酒满尊。心知柳叶长，愁见桃花繁。立马一回首，令人思故园。
归途大名晚行
作者：高叔嗣
朝代：明

客心冀早安，川涂争晚涉。水宿阻风湍，宵行问舟楫。时见远村明，月出荒城堞。良时余幸遭，青琐官常摄。已多绛灌毁，而无金张业。来往路将疲，出入心独怯。夜梦守旧闾，劳怀先已惬。
归途大名晚行
作者：高叔嗣
朝代：明
体裁：古风

客心冀早安，川途争晚涉。水宿阻风湍，宵行问舟楫。时见远村明，月出荒城堞。良时余幸遭，青琐官常摄。已多绛灌毁，而无金张业。来往路将疲，出入心独怯。夜梦守旧闾，劳怀心已惬。
得张子家书
作者：高叔嗣
朝代：明

晚日照余晴，荒亭暗复明。归云度深树，飞雨过高城。蹇劣惭当代，栖迟笑此生。空持一书札，长叹故人情。
感事
作者：高叔嗣
朝代：明
体裁：古风

凉风摧高木，夜雨生秋草。蟋蟀吟东壁，霜露凝西颢。志士感夙心，嗟此颓光早。静言执玄德，长揖解鸿宝。亮乏嘉遁节，尚慕丘园道。古人逝不存，何用抒怀抱。
扬州门主人
作者：高叔嗣
朝代：明

空林一叶落，茅屋几家秋。对酒凉风至，开帘古树幽。相看还自笑，欲去为谁留。正此夷门下，休猜姓是侯。
文水县驿壁读王司仆德徵诗因和其韵
作者：高叔嗣
朝代：明

长涂无骥足，短发有渔舟。感叹如同日，羁牵自去秋。寒灯知客意，鸣柝乱人愁。屏上山川记，何因认汴州。
斋居偶题
作者：高叔嗣
朝代：明

自免知何病，重来尚此身。愁多长畏客，官拙竟随人。日销空庭印，风添满儿尘。山田薄亦好，不去岂关贫。
明月引
作者：高叔嗣
朝代：明
体裁：五言律诗

满地金波迥，中天玉镜飞。有乌多夜语，无雁不春归。影彻银河水，光翻织女机。何当御尊酒，常此奉澄晖。